# **HEAOLU ARENGUKAVA 2023–2030**

# **Sisukord**

[**Sissejuhatus** 2](#_Toc86845566)

[**Alaeesmärk 1: ~~Lapsed ja pered~~ Laste ja perede heaolu ning rahvastikupoliitika** 6](#_Toc86845567)

[**Olukorra kirjeldus** 6](#_Toc86845568)

[**Tegevussuunad** 6](#_Toc86845569)

[**Alaeesmärk 2: Tööturg ja tööelu** 8](#_Toc86845570)

[**Olukorra kirjeldus** 11](#_Toc86845571)

[**Tegevussuunad** 12](#_Toc86845572)

[**Alaeesmärk 3: Vanemaealised** 15](#_Toc86845573)

[**Olukorra kirjeldus** 15](#_Toc86845574)

[**Tegevussuunad** 17](#_Toc86845575)

[**Alaeesmärk 4: Sotsiaalhoolekande süsteem** 19](#_Toc86845576)

[**Olukorra kirjeldus** 19](#_Toc86845577)

[**Tegevussuunad** 22](#_Toc86845578)

[**Alaeesmärk 5: Sooline võrdsus ja võrdsed võimalused** 25](#_Toc86845579)

[**Olukorra kirjeldus** 25](#_Toc86845580)

[**Tegevussuunad** 26](#_Toc86845581)

# **Sissejuhatus**

Arengukava katab tulemusvaldkonda „Heaolu“ ja koondab selle poliitikavaldkondade – sotsiaalse ebavõrdsuse ja vaesuse vähenemine, sooline võrdsus ning suurem sotsiaalne kaasatus, vähemusgruppidesse kuuluvate inimeste võrdsete võimaluste edendamine, tööhõive, pikk ja kvaliteetne tööelu, rahvastikupoliitika, avanemaealiste ning laste ja perede heaolu suurendamine – strateegilisi eesmärke aastateks 2023–2030. Arengukava koostamisel on arvestatud riigi pikaajalises arengustrateegias „Eesti 2035“ seatud strateegiliste sihtide, ÜRO kestliku arengu eesmärkide ja Euroopa sotsiaalõiguste sambaga. Sotsiaalõiguste sammas aitab edendada hästi toimivaid tööturge ning sotsiaalhoolekande süsteeme, tagades võrdsed võimalused ja juurdepääsu tööturule, õiglased töötingimused ning sotsiaalkaitse ja sotsiaalse kaasatuse.

Arengukava üldeesmärk on tagada Eestis pere- ja lapsesõbralik elukeskkond, toetada kõikide inimeste pikka ja kvaliteetset tööhõivet ning tööelu, vähendada sotsiaalset ebavõrdsust, vaesust ning suurendada soolist võrdsust, võrdseid võimalusi ja sotsiaalset kaasatust. Nende eesmärkide saavutamiseks on püstitatud viis alaeesmärki. Eesti töö- ja sotsiaalpoliitika lähtub põhimõttest, et töö annab inimestele võimaluse eneseteostuseks ja majanduslikuks kindlustatuseks ning on seetõttu sotsiaalmajandusliku arengu eeldus ja hea elukvaliteedi alus. Iga inimene on väärtuslik. Eesti väikesearvulise, vananeva ja väheneva inimvara tingimustes peavad kõik elanikud saama haridus-, ühiskonna- ja majanduselus osaleda. Selleks on vaja: 1) ennetada olukordi ja tegureid, mis vähendavad iseseisvat toimetuleku- ja töövõimet, põhjustavad toimetulekuraskusi, süvendavad sotsiaalset ebavõrdsust ning tekitavad tõrjutust ja kõrvalejäetust nii tööturul kui ühiskonnaelus osalemisel; 2) toetada inimesi, kes ühel või teisel eluetapil on juba sattunud või kellel on risk sattuda olukorda, kus nad vajavad õppimiseks, töötamiseks ja ühiskonnas osalemiseks tuge.

**Eesti rahvastik vananeb ja väheneb.** Rahvastikuprognooside kohaselt moodustab 65-aastaste ja vanemate inimeste osakaal rahvastikus 2030. aastaks veerandi ning 2060. aastaks 30%, seejuures väga eakate inimeste osakaal (80-aastased ja vanemad) kasvab 5,8%-lt 2020. aastal 6,7%-le aastaks 2030[[1]](#footnote-3).Prognoos näitab tööealise elanikkonna(15–64-aastased) 8,6-protsendipunktilist vähenemist kuni 2060-ndateni, misjärel toimub väike kasv[[2]](#footnote-4).

Eesti panustab perepoliitikasse OECD riikidega võrreldes keskmisel tasemel ning perepoliitika toel on ühiskonnamuutustest tingitud sündimuse madalseis praeguseks ületatud. **Siiski pole sündimus endiselt piisav, et tagada positiivne loomulik iive.** Eestis on seejuures võrdlemisi head väljavaated sündimuse kasvuks, sest keskmine soovitud laste arv ületab saadud laste arvu oluliselt. Naiste puhul on soovitud keskmine laste arv 2,594 ja meeste puhul 2,55, mis on üks Euroopa paremaid näitajaid, sarnanedes Põhjamaade samade näitajatega.

Rahvastiku vananemine ja vähenemine seab Eesti sotsiaalkaitsesüsteemi ja majanduse surve alla. Rahvastiku vähenemist on keeruline peatada, sest sündimus on taastetasemest madalamal, eeldatava eluea kasv pole piisav ning ühiskond ei ole oluliselt suuremaks sisserändeks valmis. Samas ei pruugi rahvaarvu või isegi tööealise elanikkonna vähenemine tähendada hõivatute arvu vähenemist. Näiteks aastatel 2000–2017 vähenes Eesti tööealine rahvastik 52 000 inimese võrra, samas suurenes hõivatute arv 72 000 inimese võrra, sest hõivemäär tõusis oluliselt. Hõivemäära tõusmisel Euroopa tipptasemele võib aastaks 2035 olla iga ülalpeetava kohta isegi rohkem hõivatuid kui seni[[3]](#footnote-5).Täna ei ole inimeste potentsiaal tööturul täielikult rakendunud, kuna elanikkonnas on rühmi, kes ei saa erinevatel põhjustel kas ajutiselt või püsivalt oma majanduslikku toimetulekut ja heaolu töötamise teel kindlustada. Seda ilmestavad tekkinud **lõhed tööturunäitajates**. Tööturul on ebasoodsamas olukorras tervisepiirangutega inimesed, samuti noored, vanemaealised, mitte-eestlased ja naised. **Tööjõus osalemise määra** tõstmiseks tuleb tegeleda riskirühmade tööturule toomise ning püsimise toetamisega. Tööturu struktuursed probleemid väljenduvad ka **piirkondlikes lõhedes** – suur osa Eesti majandusest, töökohtadest ja tööjõust on koondunud Tallinna ja Harjumaale, suurim on mahajäämus Ida-Virumaal ja Kagu-Eestis, kus on ka kõrgeim tööpuudus.

Kuni 2020. aastani oli Eestis tööhõive määr üks Euroopa kõrgemaid[[4]](#footnote-6) ning paljude teiste tegurite kõrval võib seda pidada ka turvalise paindlikkuse mudeli rakendamise tulemuseks. 2020. aastal vähenes Eesti tööhõive määr majanduslanguse tulemusel oluliselt ning töötus kasvas. Kui Eesti majanduslangus oli Euroopa Liidus üks väiksemaid, oli selle mõju Eesti tööturule Euroopa Liidus kõige suurem, mis võib viidata nii Eesti tööturu paindlikkusele kui ka töötajate kaitse nõrkusele. Edaspidi tuleb arvestada, et **tööturul muutub järjest tavalisemaks töötamine erinevates lepingulistes suhetes ja mitte-traditsioonilistes töövormides**. Tõusnud on töövõtu- ja käsunduslepingute osakaal, tavaliseks on muutunud projektipõhine töö. Samal ajal suureneb tööturul digivõimaluste ja COVID-19 leviku tõttu **vajadus tööaja ja -koha paindlikkuse järele**. Näiteks kasvab kaugtööd tegevate hõivatute hulk. Uute töövormidega ning tööaja ja -koha paindlikkusega kaasnevad nii positiivsed kui ka negatiivsed tagajärjed. Paindlik töökorraldus võib aidata tööturul osaleda erinevatel töötajate gruppidel (nt väikelaste vanemad, erivajadustega töötajad), kuid võib põhjustada ka töökoormuse tõusu, töö- ja puhkeaja piiride hägustumist ning kehva töökeskkonda. Eesti kõige olulisemaks majandusarengut pärssivaks teguriks on **kvalifitseeritud tööjõu puudus ning madal tööjõu tootlikkus**. Töötajate teadmised, oskused ja kogemused ei jõua tööandjate vajadustega kaasas käia. Kuigi elukestvas õppes osalemise määr on oluliselt kasvanud, on kasv ebaühtlane ning madalama haridustasemega ja eakamad inimesed osalevad täiend- ja ümberõppes jätkuvalt vähe.

**Kuigi Eesti elanikud elavad keskmiselt kauem kui varem[[5]](#footnote-7), siis tervena elavad mehed vaid 52,8 ja naised 55,6 eluaastat[[6]](#footnote-8)**. Eestile on iseloomulik, et üle 65-aastased vajavad teiste eurooplastega võrreldes keskmisest tõenäolisemalt kõrvalist abi igapäevatoimingutes. Puudega inimesed (9%) ja vähenenud töövõimega (osalise töövõimega, puuduva töövõimega, püsiva töövõimetusega) inimesed (11%) moodustavad märkimisväärselt suure osa elanikkonnast ning nende osakaal on aastate jooksul kasvanud[[7]](#footnote-9). Murekohaks on **piiratud töövõimelisuse kasv** ühiskonnas, mida võib võimendada koroonakriisi mõju elanikkonna vaimsele kui ka füüsilisele tervisele.

**Osaliselt põhjustavad terviseprobleeme töökeskkonnast tingitud ohud. Tööga seotud tervisemured põhjustavad kulu ühiskonnale ja riigile ning mõjutavad negatiivselt ja olulisel määral töötajate elu, tervist ja tööturul osalemist**. Töökeskkonnas juhtub tööõnnetusi, kusjuures sageli juhtub raskeid ja surmaga lõppenud tööõnnetusi mikro- ja väikeettevõtetes. Samuti võivad töökeskkonnas tekkida ja süveneda erinevad tervisehäired. Levinud tööga seotud terviseprobleemiks on istuvast tööst tingitud luu- ja lihaskonna haigused ning stressirohkest keskkonnast tulenevad vaimse tervise häired. Koroonakriis tõstis esile vajaduse oluliselt panustada bioloogiliste ohtude (sh COVID-19) ennetusse töökohal.

**Suhtelises vaesuses elavate inimeste osakaal on viimastel aastatel püsinud 21–22% ringis, kuid absoluutses vaesuses elavate inimeste osakaal on järjepidevalt vähenenud[[8]](#footnote-10)**. 2019. aastal elas allpool absoluutse vaesuse piiri ehk arvestuslikku elatusmiinimumi (221 eurot kuus) 2,3% Eesti elanikest ehk hinnanguliselt üle 30 500 inimese. Sissetulekutega allpool suhtelise vaesuse piiri (611 eurot kuus) pidi toime tulema 20,7% Eesti elanikest ehk 275 000 inimest. Nii absoluutne kui suhteline vaesus ohustavad Eestis enam naisi, puudega inimesi, lapsi, eakaid ja töötuid.

Suhtelises vaesuses elavate laste osakaal on viimastel aastatel vähenenud (15,2% 2019. aastal), kuid absoluutses vaesuses elavate laste osakaal (2,5%) on jäänud samale tasemele või mõnevõrra suurenenud. Eesti tööõigus on OECD hinnangul üks maailma paindlikumaid[[9]](#footnote-11), kuid samas ei paku Eesti sotsiaalkindlustus efektiivset kaitset vaesuse vastu. 2019. aastal elas Eesti töötutest 45,7% suhtelises vaesuses ja 13,6% absoluutses vaesuses, mis ühtlasi on Euroopa suurim osakaal. Vanemaealiste ja eriti üksi elavate 65-aastaste ja vanemate inimeste suhtelise vaesuse risk on mõnevõrra vähenenud, kuid on endiselt oluliselt suurem (41,4%) võrreldes kogu elanikkonnaga. Samas absoluutne vaesus ohustab neid pea kaks korda vähem kui kogu elanikkonda.

Sotsiaalsetel siiretel (riiklikud toetused ja pensionid) on jätkuvalt suur roll vaesusesse langemise takistamisel, sest nende mittearvestamisel sissetulekute hulka oleks suhtelises vaesuses elanud 39,7% ja absoluutses vaesuses 22% elanikkonnast. Toimetulekutoetuse kui vaesuse leevendamise viimasel abinõu saajaid oli 2020. aastal üle 18 000 inimese. Selgelt on märgatavad vaesuse regionaalsed erinevused, kõrgeimad on vaesuse näitajad Ida-Virumaal ja Kagu-Eestis.

Eesti sotsiaalkaitsesüsteemi iseloomustab teiste riikidega võrreldes väike sotsiaalkaitsekulude osatähtsus SKP-s ja rahaliste hüvitiste domineerimine teenuste üle. 2018. aastal oli Eesti sotsiaalkaitsehüvitistele tehtud kulude osakaal SKP-s kokku 16,1%, seejuures moodustasid rahalised hüvitised 11,1% ja mitterahalised hüvitised vaid 5%[[10]](#footnote-12). OECD ja Euroopa Liidu riikide keskmine sotsiaalkulutuste osakaal SKP-s on vastavalt 20%[[11]](#footnote-13) ja 27%[[12]](#footnote-14) ringis.

Rahvastiku vananemine ja tööealise elanikkonna vähenemine samal ajal sotsiaalsüsteemilt tuge vajavate inimeste arvu suurenemisega nõuab lahendusi, kuidas rahuldada majanduslikke ja tööturu vajadusi, tagada sotsiaalkaitsesüsteemi jätkusuutlikkus ning toetada inimese heaolu järjepidevat kasvu.

**Stereotüüpsed arusaamad meeste ja naiste kohta ~~rolli(de)st ühiskonnas~~** ~~ning ajaloolis-kultuuriliselt väljakujunenud soosüsteem~~ võivadmõjuta~~vad~~da inimeste valikuid ~~ning taastoodavad~~ ~~või süvendavad meeste ja naiste sotsiaalset ja~~ ~~majanduslikku ebavõrdsust.~~ Endiselt esineb märkimisväärne **ebavõrdsus naiste ja meeste majanduslikus iseseisvuses,** sh **tööturulõhed**, nt **sooline palgalõhe** 15,6%, tegevusalapõhine sooline **segregatsioon** 36,4%, ametialane sooline segregatsioon 34,2%,**~~sooline hõivelõhe~~** ~~alla 3-aastase lapsega naiste ja meeste seas 60 protsendipunkti[[13]](#footnote-15),~~ ning ~~seonduvalt~~ **hoolduskoormuse ja tasustamata kodutööde kohati liiga suur koormus ja ebavõrdne jaotus**, naiste ja üksikvanemate laste suurem **vaesusrisk, takistused vägivaldsest suhtest lahkumisel**. **Naised ja mehed on endiselt ebavõrdselt esindatud ka otsustus- ja juhtimistasanditel.** ,**Naiste ja meeste vahel valitseb suur hariduslõhe.** ~~Puudujääke esineb endiselt ka~~ **~~soolist võrdõiguslikkust toetavas õigusraamistikus ja selle rakendamises.~~ Institutsionaalne suutlikkus** ~~soolise~~ naiste ja meeste ebavõrdsuse vähendamisega süsteemselt ja tulemuslikult tegeleda on **endiselt ebaühtlane**, samuti vajavad toetust ja võimestamist eri tasanditel naiste ja meeste huvikaitsega tegelevad organisatsioonid.

Võrdluses Euroopa keskmisega hakkab Eesti puhul silma **vähene teadlikkus võrdse kohtlemise põhimõttest**. ~~Olgugi, et kasvanud on sallivus erinevate vähemuste suhtes, ei ole see paratamatult kaasa toonud vähemusgruppidesse kuuluvate inimeste heaolu kasvu. Eesti õigusruum vajab kohendamist~~ Võrdse kohtlemise seadus ei taga hetkel kõigile vähemusgruppidele ühtlast kaitset diskrimineerimise vastu. Samuti vajavad vähemusgruppide huvikaitse- ja eneseesindusorganisatsioonid toetust ja võimestamist.

**Ligipääsetavuse põhimõte tuleks lõimida avaliku ruumi ja teenuste lahutamatuks osaks**,kuna praegu ei oleligipääs füüsilisele keskkonnale, infole ja teenustele kõigile ühiskonnaliikmetele tagatud.

# **Alaeesmärk 1: ~~Lapsed ja pered~~ Laste ja perede heaolu ning rahvastikupoliitika**

~~Laste ja perede~~ alaeesmärk keskendub laste ja perede heaolu edendamisele ning rahva järelkasvu tagamisele. ~~õiguste edendamise, lastekaitse ja laste hoolekande arendamise ning perede toimetuleku parandamisega.~~ Eesmärk on jõuda olukorda, kus ~~Eesti on parim paik pere loomiseks ja laste kasvatamiseks ning Eesti lapsed on õnnelikud, kasvades hoolivas, kaasavas, turvalises ja arendavas keskkonnas.~~Eesti on peresõbralik ja kestlik rahvusriik, kus kõigil on hea elada. Eestis on hea perekonda luua ja lapsi kasvatada, Eesti lapsed on õnnelikud, kasvades hoolivas, kaasavas, turvalises ja arendavas keskkonnas. Väärtustatakse ja toetatakse lapsevanemaid, tugevate ja kestvate peresuhete loomist ja hoidmist. Eesti on lasterikas ja tagatud on rahvastiku järelkasv. Kaitset vajavate laste aitamise ja toetamisega tegeleb mõjus lastekaitsesüsteem.

## **Olukorra kirjeldus**

2019. aastal koostatud rahvastikuprognoosi põhistsenaariumi järgi väheneb 2080. aastaks Eesti rahvaarv negatiivse loomuliku iibe tõttu 145 000 inimese võrra. Seniste suundumuste jätkumise korral kahaneks rahvaarv ka edaspidi, seades ohtu nii Eesti riigi kui ka eesti rahvuse, keele ja kultuuri kestmise läbi aegade. Lisaks on sisserände suurenemise tõttu viimastel aastatel eesti emakeelega inimeste osatähtsus rahvastikus kahanemisele pööranud Kuna sündimus on alla järelkasvu tagamiseks vajaliku taseme, on loomulik iive negatiivne. Prognoosi kohaselt kahaneb rahvastik järjepidevalt kõikjal väljaspool Tallinna ja Tartu piirkonda, kus elanikkond kasvab sisserände ning linnastumise tulemusel ka tulevikus.

Eestis on võrdlemisi head väljavaated sündimuse kasvuks, sest keskmine soovitud laste arv ületab saadud laste arvu oluliselt. Naiste puhul on soovitud keskmine laste arv 2,594 ja meeste puhul 2,55, mis on üks Euroopa paremaid näitajaid, sarnanedes Põhjamaade, Läti ja Iirimaa samade näitajatega. See asjaolu annab lootust, et sündimust toetava perepoliitika abil on Eestis võimalik jõuda järelkasvu tagava sündimuseni või selle lähedale.

Selleks tuleb teha aga koordineeritud jõupingutusi erinevates poliitikavaldkondades, mis ei toeta praegu piisavalt rahvastikupoliitika eesmärkide saavutamist.

Probleemiks on, et lastega peredele mõeldud teenused ja nende kvaliteet ei ole piisavad, et vähendada lõhet soovitud ja tegeliku laste arvu vahel ning tagada kõigi lastega perede heaolu.

Lasterikkaks pereks kasvamine ei ole riigi ja ühiskonna poolt piisavalt toetatud ja väärtustatud.

Vanemlust ja pereelu toetavate ning paarisuhet tugevdavate teenuste kättesaadavus ei toeta piisavalt, et Eestis oleks rohkem õnnelikke ja kestvaid kooselusid, kus lastel oleks turvaline kasvada.

Laste heaolu saa alguse tervetest, hoolivatest, toetavatest ja turvalistest peresuhetest. See tähendab toimivat paarisuhte ja vanemlust. Kõige kõrgema heaoluhinnanguga ja vaimselt tervemad lapsed on pärit kahe bioloogilise vanemaga kodust. Üksikvanema või kasuvanemaga kasvavate laste heaoluhinnangud on uuringute kohaselt madalamad. Ehkki ka nende seas on oma eluga üsna rahul lapsi, see aga eeldab uue ja vana pere koostööd laste heaolu nimel. Laste kõrge heaolu on seotud eelkõige tugevate peresuhetega, pere materiaalne olukord mängib oluliselt tagasihoidlikumat rolli. Vaeses, ent harmoonilises peres elav laps võib end isegi paremini tunda, kui jõukas aga probleemsete suhetega peres elav laps. Laste heaolu siin ja praegu tähendab heaolu ka tulevikus ehk terveid ja toimivaid täiskasvanuid.

Laste ja perede huvikaitsega tegelevad organisatsioonid vajavad järjepidevat toetust ja võimestamist.

Eesti universaalsed peresid toetavad meetmed, eriti rahalised toetused ja hüvitised, on maailmas ühed eesrindlikumad, tagades peredele hea võimaluse pühenduda (väike)lapse kasvatamisele. Samas on puudu abivajavatele lastele vajalikest teenustest, abi saamine on keeruline ja aeganõudev ega toeta probleemide varast tuvastamist või ennetamist. Kuigi viimastel aastatel on tehtud tõhusaid samme lasterikaste perede paremaks toetamiseks, on endiselt suurimas vaesusriskis ühe vanemaga pered. Lahkuminekute tulemusel laskuvad paljud vanemad perekonnaõiguslikesse vaidlustesse, mis omakorda lapsi traumeerivad.

**Eestis on 2020. aasta seisuga 36 500 abivajavat last ehk 14% kõigist lastest vajavad sotsiaal-, haridus- ja/või tervishoiuvaldkonnast suuremal või vähemal määral lisatuge.** Ca 9000 lapsel on tuvastatud puue ning iga viies laps vajab mõnda hariduslikku tugiteenust. Viimastel aastatel on märkimisväärselt kasvanud psüühikahäirega laste arv. **Lasteabitelefonile tehtud kõnede statistika näitab, et järjest enam on pöördumisi just laste vaimse tervise teemadel**, sh laste enesevigastamine ja suitsiidid. Abivajavatele lastele ja nende peredele pakutakse mitmeid teenuseid jm tugimeetmeid, ent vanemate sõnul on abi saamine tihti keeruline ja aeganõudev. Segadust tekitab eri valdkondade ja asutuste vahel killustunud abivajaduse hindamine ja abi osutamine, osapoolte rollid on ebaselged ning puudub terviklik ülevaade perele vajalikust toest. **Vähe on spetsiifiliste vajadustega lastele mõeldud kompleksteenuseid ning mitmed teenused on omakorda seotud puude raskusastmega, mis vähendab võimalusi ennetavaks ja kiireks abi pakkumiseks.** Teenuste puudus või sobimatus takistab aga vanemate osalust tööturul, mistõttu ei käi üle 30% puudega last hooldavatest vanematest tööl. Lastega seotud hoolduskoormuse tõttu prognoositakse 2025. aastaks riigile saamatajäänud tulu ca 13-18 mln eurot. Üheks abi hilinemise või vähesuse põhjuseks on tugispetsialistide puudus. Riigikontrolli 2020. aasta auditi kohaselt on nt lasteaedades puudu 400 ja koolides 600 tugispetsialisti, kuigi just haridusasutustes on võimalik probleeme varakult märgata ja lahendada. Samal ajal on paljude spetsialistide tegevused dubleerivad, viiakse läbi korduvaid hindamisi ja erinevaid ebavajalikke toiminguid, mis kõik omakorda vähendavad ressurssi reaalsete teenuste osutamiseks. Nõuded ja ootused teenustele ei võimalda tagada teenuse ühetaoliselt kõrget kvaliteeti. Teenuse kvaliteediprobleeme võimendab teenuste ebapiisav rahastamine, mis muuhulgas ei võimalda valdkonda tuua ja siin hoida piisaval arvul sobivate eeldustega spetsialiste.

**Igal aastal kogevad tuhanded Eesti lapsed vägivalda või väärkohtlemist, sageli oma perekeskkonnas.** 2020. a jooksul registreeriti Eestis 479 laste vastu suunatud seksuaalkuritegu, neist 222 kontaktset. Samuti registreeriti ligi 4000 perevägivalla kuritegu, millest 25-30% puhul oli pealtnägija või vahetu kannatanu laps. Emotsionaalne, füüsiline või seksuaalne väärkohtlemine, samuti varajases eas lapse hooletusse jätmine pärsib lapse arengut ja kahjustab tema vaimset ning füüsilist tervist. Laste väärkohtlemise peamisi põhjuseid on ühiskonnas levinud hoiakud laste kasvatamise ja lapsevanemaks olemise suhtes ning puudulikud vanemlikud oskused ja ka laiemalt suhtlemisoskused. Viimast kinnitavad ka lasteabitelefonile tehtud pöördumised, millest laste ja vanemate vaheliste suhetega seotud probleemid moodustavad märkimisväärse osa. Samuti peab koguni 42% Eesti lapsevanemaid laste kehalist karistamist teatud olukordades vajalikuks ja mõistetavaks kasvatusvahendiks. Kriminaaluurimiseni jõudnud laste väärkohtlemise juhtumitest ilmneb, **et vanemad kasutavad laste suhtes vägivalda enamasti kas tulenevalt teadmatusest** (ei teata vägivallaga reageerimise keelatusest või ollakse harjunud vägivaldselt käituma ja konflikte lahendama), oskamatusest (ei osata muul moel lapse sõnakuulmatusele reageerida) või jõuetusest (ollakse ise hädas nt lahutusest, erivajadusega lapse kasvatamisest, mitterahuldavast paarisuhtest või olmeraskustest tulenevate pingetega). Vanemliku kompetentsi vajakajäämise üheks näitajaks on ka lapse ülalpidamist ja kasvatamist puudutavad vanemate vaidlused. **Igal aastal pöördub erinevate last puudutavate küsimuste (elatis, suhtlus- ja hooldusõigus) lahendamiseks kohtu poole ligi 4000 inimest.** Sedalaadi vaidlused on nii lapsele kui ka lapsevanematele kurnavad ning kahjustavad lapse heaolu.

Eesti lastekaitsesüsteemi keskmes on kohaliku omavalitsuse üksused, kellel on lastekaitseseaduse §-s 17 sätestatud ülesanded, sealhulgas tegutsemine lapsi ohustavate riskide ennetamiseks ja vähendamiseks ning abivajavast lapsest teada saamisel viivitamata lapse abivajaduse hindamine ja lapse abistamiseks meetmete pakkumine. Samas on laste heaolu tagamine võimalik vaid eri valdkondade tihedas koostöös. Praegu on lapse heaolu puudutav infovahetus sotsiaal-, haridus-, tervishoiu- ja õiguskaitse valdkondade vahel vähesüsteemne ning osapoolte rollid ja vastutusalad lastekaitsevõrgustikus ebaselged. Sotsiaalkindlustusameti 2019. a järelevalve aruandest selgub, et **kõige problemaatilisem valdkond lastekaitsetöös on juhtumikorralduslik võrgustikutöö abivajavale lapsele abi osutamisel.** Lapse tervikliku abivajaduse puudulik hindamine ja eesmärgistamata tegevuskava viib ebakvaliteetsete otsusteni lapse ja tema perekonna abistamise protsessis. Lastekaitsetööd tegevate spetsialistide arv on küll aasta-aastalt kasvanud - võrreldes 2016. aastaga oli 2019. aastaks lastekaitseametnike koormus kasvanud 12% ning ametikohtade arv kasvanud 234-lt 261-le - ent **Eestis on siiski 26 omavalitsust, kus töötab vaid 1 täiskoormusega või sellest väiksema koormusega lastekaitsetöötaja.** Arvestades lastekaitsetööle seatud ootusi, ei ole neid võimalik ühel inimesel ilma meeskonna toe ja vajalike spetsialiseerumisteta edukalt täita. Lastekaitseseaduses on KOV üksustele jäetud üsna ulatuslik enesekorraldusõigus lastekaitsetöö tegemiseks ja valdkonna korraldamiseks omavalitsuses. Samal ajal on puudus lastekaitse valdkonda reguleerivatest üleriigilistest juhistest ja standarditest nii laiemalt juhtumite korraldamiseks kui kitsamalt erinevate sihtrühmade abistamisel kasutatavatest meetmetest, teenustest ja programmidest. See on toonud kaasa suured piirkondlikud erinevused lastekaitsetöö praktikas ja kvaliteedis. KOVides puuduvad üldjuhul juhtimissüsteemid, millega KOV üksus tagab lastekaitsetööd tegevate ametnike tegevuse nõuetekohasuse ning lastekaitsetöötaja tööalase toetamise ja motiveerimise. Praktikas teeb juhtumiga seotud otsuseid lastekaitsetöötaja üksi, mis loob riske vigade ja puuduste tekkimiseks tööülesannete täitmisel ja kujundab seeläbi lastekaitsetöö negatiivset mainet. KOVide ulatuslik enesekorraldusõigus lastekaitse valdkonnas ja sisemiste kvaliteedisüsteemide ebapiisavus koosmõjus üleriigiliselt tunnustatud lastekaitsetöö praktikate puudumisega raskendab ka tõhusa välise järelevalve teostamist KOV üksuste ülesannete täitmise üle.

**2020. aastal eraldati perest enamasti lapse väärkohtlemise või hooletusse jätmise tõttu 284 last**, mis on mõnevõrra vähem kui viimastel aastatel keskmiselt. Kokku viibis 2020. aasta lõpus asendushooldusel 2277 last (kui juurde lisada ka lapsendajaperes kasvavad lapsed, siis 2902 last). Kuigi lapse eelistatud kasvukeskkond peaks olema pere (perepõhine asendushooldus), elas 2020. aasta lõpu seisuga asutusepõhisel hooldusel14 ca 35% kõigist asendushooldusel viibivatest lastest (ca 800 last). Asutusepõhisel hooldusel elavate laste arv on järk-järgult vähenenud, ent perepõhise hoolduse osakaalu tõus on olnud soovitust tagasihoidlikum, seda eriti hooldusperes kasvavate laste osas. Sarnased väljakutsed puudutavad ka olukordi, kus laps vajab nt lühiajalist asendushooldust kriisiolukorras või juhul, kui lapse hooldamine ja kasvatamine on kas laste probleemide tõttu keerulisem (rasked psüühikahäired, käitumisprobleemid, suur hooldusvajadus jms) või ei toeta seda vanemate endi võimekus. Näiteks viibis 2020. aastal turvakodus 676 last ja õpilaskodus 402 last. Kinnise lasteasutuse teenuse saamiseks esitati 2020. aastal 137 taotlust, millest 90 rahuldati. Asutusepõhiste teenuste asendamine perepõhise toega on praegu aga takistatud, sest **pole piisavalt sobiva ettevalmistusega peresid, kes oleks valmis lapsi ajutiselt või pikemalt enda kasvatada võtma. Samuti ei leidu kompleksprobleemidega lastele sobivaid teenuseid, mis ennetaks asutusse paigutamist** ning kus oleks integreeritud ravi, rehabilitatsioon ja haridus ning vajadusel mõjutusvahend. Asutusepõhiste teenuste puhul on puuduseks ka töö peredega ajal, mil laps viibib asutuses ja vähene jätkutugi asutustest lahkumise järel. See omakorda vähendab senise töö tulemuslikkust ja lastel on negatiivsete käitumismustrite muutmisel või iseseisvasse ellu astumisel palju raskusi.

Kuigi viimastel aastatel on nii erinevate peretoetuste tõusu kui töötuse vähenemise tõttu laste vaesus ja materiaalne ilmajäetus jõudsalt vähenenud, elab siiski 2,5% Eesti lastest absoluutses vaesuses (s.o hinnanguliselt ligi 6500 last) ning 15,2% lastest suhtelises vaesuses (s.o hinnanguliselt 38 900 last). Laste vaesuse peamine mõjutegur on nende vanemate tööturualane staatus. Samas on oluline vaesusriski põhjustaja ka see, kui peres on vaid üks ülalpidaja. **Erinevate peretüüpide võrdluses ongi kõige suuremas vaesusriskis ühe vanemaga pered**, kellest 5,3% elab absoluutses ja 27,3% suhtelises vaesuses. Samuti on majanduslikult haavatavad kuni 3-aastaste väikeste laste vanemad, kes võivad kogeda raskusi tööturule naasmisel ning kelle hooldus- ja haigushüvitised ei taga alati adekvaatset asendussissetulekut. Lasterikaste perede jaoks on väljakutseks sobiva ja taskukohase eluaseme leidmine.

## **Tegevussuunad**

**Rahvastikupoliitikat tuleb kavandada ja koordineerida valdkondade üleselt.**

Suurendada tuleb erinevate poliitikavaldkondade rolli rahvastikupoliitika eesmärkide toetamisel.

sh sisserände juhtimisel, et vältida Eestile jõukohase sisserände mahu ületamist;

pensioni- ja pikaajalise hoolduse valdkonnas, et tagada perekonna ja järeltuleva maksumaksjate põlvkonna kasvatamise panusega arvestamine süsteemi arendamisel;

üleriigilise asustuse säilimise ja arengu saavutamiseks ning konkurentsivõimelise elukeskkonna ja kvaliteetsete elutähtsate teenuste kättesaadavuse tagamiseks üle Eesti;

lapsevanematele ja omastehooldajatele paremaks töö- ja pereelu ühitamiseks paindlike töötingimuste loomiseks;

andmete kogumise ja kättesaadavuse parandamiseks ning riikliku statistika arendamiseks, et tagada rahvastikuprotsesside juhtimiseks ja perepoliitikakujundamiseks vajalik info.

**Perepoliitikat tuleb kujundada senisest enam sündimust ja kõikide lastega perede heaolu toetavaks** Selleks tuleb väärtustada igat last ning arvestada perede vajaduste ja eelistuste mitmekesisust ning muutumist laste kasvatamise aja kestel;

Väärtustada tuleb mõlema vanema, nii ema kui ka isa rolli laste kasvatamisel ning tagada valikuvabadus ja paindlikkus pereelu korraldamisel;

toetada ja väärtustada on vaja vanavanemate rolli ja põlvkondade vahelist sidusust;

kogu elukeskkond tuleb kujundada lapsesõbralikumaks.

**Lasterikkust tuleb väärtustada ja toetada.** Selleks on vaja kujundada lasterikkust väärtustavaid hoiakuid ühiskonnas ja parandada lasterikaste perede ligipääsu erinevatele teenustele, nt huviharidusele, kultuuriüritustele jts;

Väärtustada tuleb koduse lasterikka pere vanema panust ühiskonda, sh pensionisüsteemi ja ravikindlustuse kaudu.

**Toetada tuleb turvalisi ja kestlikke paarisuhteid. Selleks tuleb arendada toetavat keskkonnda ja pakkuda vajalikke teenuseid.**

**T**uleb parandada perenõustamiseteenuse kättesaadavust ja kvaliteeti;

Suurendada tuleb paarisuhet ja vanemlust toetavate tõenduspõhiste koolitusprogrammide (nt PREP, isadeprogrammid jt) ja raseduskriisi nõustamise kättesaadavust;

vaja on arendada välja jätkusuutlik vanemahariduse süsteem;

vaja on anda noortele paremad suhtlemisoskused ja suurendada perekonnaõpetuse aine mahtu üldhariduskooli õppekavades ja teha laialdaselt kättesaadavaks noortele suunatud turvalise suhte loomise ja hoidmise oskusi andvad programmid.

Erivajadusega laste vaates tuleb jõuda olukorrani, kus teenuste ja toe saamine lähtub tegelikust abivajadusest, mitte puude raskusastme olemasolust. Tuleb luua võimalused laste abivajaduse võimalikult varajaseks (imiku- ja väikelapseeas) märkamiseks ning vajaliku toe õigeaegseks pakkumiseks, et ennetada abivajaduse süvenemist. Lapsevanemate jaoks peab uus tugisüsteem olema lihtne ja arusaadav, ilma ebavajalike taotluste ja dubleerivate andmepäringuteta. Kaasajastamist vajab spetsialistide toetamine ning tööriistakast. Tuleb välja töötada süsteem, mille abil hinnata sekkumiste mõju, tagada teenuste ühtlasem kvaliteet ning luua selgem hinnastamis- ja rahastamismudel.

Lastekaitsesüsteem vajab uuendamist, et tagada abivajaduse kiire märkamine ja tulemuslik abi. Selleks on vaja välja töötada ja käivitada valdkondadeülene lastekaitse korraldusmudel, mis hõlmab selgeid kokkuleppeid peamiste lastega tegelevate valdkondade ülesannete ja vastutuse osas abivajavate laste toetamisel, aga ka lastekaitsetöötajale vajalike juhendite ja hindamisvahenditega tõenduspõhise tööriistapaketi koostamist. Lisaks tuleb luua terviklik ja süsteemne IT-lahendus, mis toetab valdkondade ülest andmevahetust, lapse abivajadusest lähtuvate kvaliteetsete otsuste tegemist ning lastekaitsetöötajate ja võrgustikuliikmete juhtumikorraldust. Lastekaitsetöötajate baasharidus ja riiklik täiendkoolitus vajavad kaasajastamist, et tagada lisapädevused tööks keeruliste ja konkreetsete sihtrühmadega, ning kutse andmise süsteem arendamist, et tekiks parem seos kutse andmise ja lisapädevuste omandamise vahel.

Suur osa lastekaitsetöötajate tööst moodustavad suhtlus- ja hooldusõiguse vaidlused. Lastekaitsetöötajad on kaasatud suhtluskorra lahendite täitmise protsessi, et olla toeks kohtutäiturile, kes täitetoiminguid läbi viib. Juhtumid, mis jõuavad täitemenetlusse on väga keerulised ja nii perede kui ka spetsialistide jaoks kurnavad. Lastekaitsesüsteemi uuendamise protsessis on vaja koostöös Justiitsministeeriumiga analüüsida, kuidas parandada lapsega suhtlemist korraldavate kohtulahendite tulemuslikum ja lapse heaolust lähtuv täitmine.

Väärkoheldud lastele tuleb luua sujuv teekond märkamisest abini. Selleks on vaja eri valdkondades lastega töötavatele spetsialistidele luua väärkohtlemise tuvastamise juhendid ning lihtsustada abivajavast lapsest teatamist nii õigusaktide kui valdkonnapõhiste juhendite täpsustamise ning kiiret infovahetust võimaldavate IT-lahenduste abil. See tagab, et väärkoheldud last märgatakse ja abistatakse võimalikult vara, mis ennetab väärkohtlemisest põhjustatud tõsisemaid tervisekahjusid. Parandada tuleb ka lapsohvritega seotud andmevahetust erinevate asutuste ja andmekogude vahel, et tagada laste terviklik ja lapsesõbralik abistamine. Lastekaitse ja õiguskaitse valdkondades on vaja võtta kasutusele Eesti oludesse sobivad hindamisvahendid lapse väärkohtlemise, selle ulatuse ja mõju hindamiseks, samuti teha paremini kättesaadavaks erinevad sekkumisvahendid vägivalda kogenud lastele ning laste suhtes vägivalda kasutanud vanematele (nt vägivalda tarvitanud vanematele suunatud programmid, vanema-lapse teraapiad).

Välja on vaja töötada sekkumised ja teraapiad, mis ennetaksid laste sattumist vabadust piiravale kinnise lasteasutuse teenusele. Lapse abivajaduse märkamine peab toimuma varem, mistõttu on vaja toetada lastega töötavaid spetsialiste ja lastekaitsetöötajaid ning anda neile vajalikud tööriistad lapse abivajaduse varasemaks märkamiseks ja hindamiseks. Oluline on tõsta lastega töötavate spetsialistide traumateadlikkust ja teadlikkust erinevate sihtgruppidega töötamisel (nt seksuaalhälbelise käitumisega lapsed, psühhopaatilise käitumisega lapsed, sõltuvushäiretega lapsed jne). Laste toetamiseks ja abistamiseks tuleb luua kompetentsikeskus, mis mh koondab enda alla nii kinniste kui ka avatud ustega ööpäevaringset rehabilitatsiooni pakkuvad asutused. Lisaks on vaja luua ööpäevaringselt asutusepõhiselt teenuselt lahkuvatele noortele ühetaoline jätkutoe süsteem, et lastel ei tekiks tagasilangust ja probleemid ei eskaleeruks.

Lastekaitsetöö ja teenuste parima kvaliteedi tagamiseks on vajalik arendada nii KOVi siseseid kvaliteedisüsteeme kui ka tõhusat riigi järelevalvet KOV üksuste ja teenuseosutajate ülesannete täitmise üle. Lastekaitse valdkonnas tuleb töötada välja uus kvaliteedi- ja järelevalvemudel, mis hõlmaks praegu puuduva tervikliku kvaliteedisüsteemi väljaarendamist ning riigi tasandi järelevalve võimekuse suurendamist. Kvaliteedisüsteemi rakendamine tagaks lastekaitsetöö professionaalsuse ja teenuste tulemuslikkuse, laste ja lapsevanemate rahulolu ning kaebuste lahendamise esmajärjekorras kohalikul tasandil. Täpsustada on vaja SKA kui järelevalveasutuse pädevust ja kohustusi nii KOVides tehtava lastekaitsetöö kui lastele pakutavate sotsiaalteenuste nõuetekohasuse kontrollimisel. Lisaks tuleb luua võimalused lapse heaolu tõsiselt kahjustavate olukordade tõhusaks lahendamiseks KOV ja SKA vahelises koostöös või erandjuhtudel järelevalve korras ning välja töötada protsess süsteemsete vigade leidmiseks ja nendest õppimiseks lapsele raske tagajärjega lõppenud lastekaitsejuhtumite põhjal.

Jätkata tuleb asendus- ja järelhoolduse valdkonna ümberkorraldamisega selleks, et tagada perepõhise asendushoolduse osakaalu tõus, teenuste ühtlaselt kõrge kvaliteet ning pakkuda vajaduspõhisemat tuge asendushoolduselt elluastuvatele noortele. Täpsustamist vajavad teenuste sisu- ja kvaliteedinõuded ning teenuste spetsialiseerimine nii pere- kui asutusepõhiselt. Laste peres kasvamise soodustamiseks on vajalik riiklikult reguleeritud ja rahastatud tugisüsteemi tekkimine perepõhise asendushoolduse pakkujatele, mis arvestab kõigi perepõhiste asendushoolduse vormidega. Asendushooldusel viibivate laste ja perede heaolu tagamiseks on vajalik laste eestkoste ja lapsendamisregulatsioonide ülevaatamine ja kaasajastamine. Arvestades, et olenemata asendushoolduse vormist kogevad nii lapsed kui pered sarnaseid raskusi, on vajalik tagada erinevate vormide puhul ühetaoline lähenemine nii ettevalmistuse, perede hindamise, toetamise ja peres kasvava lapse heaolu jälgimise osas. Oluline on tugevdada kohalike omavalitsuste võimekust selle sihtgrupiga töötamisel. Samuti peame oluliseks tõsta valdkonnas töötavate ja võrgustikku kuuluvate spetsialistide teadlikkust ning juurutada efektiivseid võrgustikutöömeetodeid laste ja perede tõhusamaks toetamiseks. Asendushoolduselt lahkuvatele noortele pakutava abi kvaliteedi tõstmiseks tuleb luua selgemad nõuded järelhoolduse planeerimisele ning pakkuda kohalikele omavalitsustele sisulist tuge ja teadmisi sihtgrupiga töötamiseks. Koostöös Haridus- ja teadusministeeriumiga vajab analüüsimist õpilaskodudes viibivate laste olukord ja vajadused ning välja töötamist lahendused õpilaskodudes viibivatele lastele sobiva abi tagamiseks.

Tuleb leida tõhusamad lahendused üksikvanemaga perede toetamiseks. Uuendamist vajab nii senine toitjakaotuspension kui üksikvanema lapse toetus. Viimase puhul on väljakutseks leida senisele toetusele alternatiiv, mis tagab peredele adekvaatse sissetuleku, ent ei soosi isakande tegemata jätmist lapse sünnitunnistusele. Väikelaste vanemate majandusliku toimetuleku toetamiseks vajab ülevaatamist kehtiv haigus- ja hooldushüvitiste skeem, et tagada adekvaatne asendussissetulek olukorras, kus vanem on hiljuti lapsehoolduspuhkuselt naasnud. Koostöös Majandus- ja Kommunikatsiooniministeeriumiga vajavad lahenduste leidmist perede eluaseme soetamisega seotud väljakutsed.

# **Alaeesmärk 2: Tööturg ja tööelu**

Alaeesmärk keskendub tööhõivepoliitika, töökeskkonna ja töösuhete teemadele ning selle raames seatakse fookusesse:

* Tööturg on kaasav ja kohanemisvõimeline, inimesed liiguvad sujuvalt ühelt töökohalt teisele ning igal inimesel, sõltumata tema elukohast, tervislikust seisundist, vanusest, rahvusest ja soost, on võimalik ~~leida töö~~ teha tasustatud tööd.
* Töö tegijad on terved ja õnnelikud ning osalevad pikalt tööelus.
* Tööandjad on heade teadmiste ning oskustega, neil on tahe kujundada töösuhteid parimal võimalikul viisil lähtuvalt ettevõtte ja töötaja vajadustest.
* Töötajad saavad töö eest väärilist tasu, väheneb palgavaesus ja regionaalne palgalõhe.

## **Olukorra kirjeldus**

Eesti seisab tööturul silmitsi tõsiste struktuursete probleemidega – **vananev ja vähenev rahvastik, oskuste ebakõlad, lõhed tööturunäitajates ning töötute kõrge vaesusrisk.**

Eesti majanduse arengut piirab **oskustööjõu nappus** ja **madal tööjõu tootlikkus**. Eesti tööjõu oskused ei vasta piisavalt tööturu nõudlusele.Probleeme on nii üle- kui ka alakvalifitseeritusega[[14]](#footnote-16), palju on puuduva erialase hariduse või erialaste oskusteta inimesi, riigile olulistes valdkondades (nt IT-sektoris) tuntakse teravat spetsialiste puudust, oskuste uuendamisel seisavad inimesed silmitsi sotsiaalmajanduslikest ja teistest teguritest tulenevate takistustega.

Inimeste potentsiaal tööturul ei ole täielikult rakendunud, kuna elanikkonnas on rühmi, kes ei saa erinevatel põhjustel kas ajutiselt või püsivalt oma majanduslikku toimetulekut ja heaolu töötamise teel kindlustada (tekivad **lõhed tööturunäitajates**). Tööturul on ebasoodsamas olukorras nt erivajadusega, puudega või vähenenud töövõimega inimesed; samuti noored, vanemaealised, mitte-eestlased ja naised. Ühel sihtrühmal võivad olla mitmed tunnused, mis nende olukorda tööturul võivad nõrgestada (nt madal haridustase, vähene töökogemus, elukoht kõrge tööpuudusega piirkonnas). Tööturu struktuursed probleemid väljenduvad ka **piirkondlikes lõhedes** – suur osa Eesti majandusest, töökohtadest ja tööjõust on koondunud Tallinna ja Harjumaale, suurim on mahajäämus Ida-Virumaal ja Kagu-Eestis, kus on ka kõrgeim tööpuudus. Murekohaks on **piiratud töövõimelisuse kasv** ühiskonnas, mida võib võimendada koroonakriisi mõju elanikkonna vaimsele kui ka füüsilisele tervisele. Töötute kõrge **vaesusrisk** on tingitud töötushüvitiste madalast katvusest ja ebapiisavast suurusest.

Tööturu toimimise ja tööhõive kõrval on väljakutsed ka tööelus. **Tööga kaasnevad riskid on maandamata. Töökeskkonnas tuleb tegeleda erinevate ohtudega, sealhulgas füsioloogiliste** (sundasendid, pidev istumine), **psühhosotsiaalsete** (teabe puudus või üleküllus, ajapuudus, pidev „ühenduses“ olek tööandja ja kolleegidega, töökonfliktid, vastutuse ning töö- ja pereelu piiride hägustumine), **keemiliste** (kantserogeenid)ja **bioloogiliste** (viirused, nt COVID-19) ohtudega.Tööandjatel ja töötajatel puuduvad sageli vajalikud teadmised ja oskused töökeskkonnas spetsiifiliste riskidega tegelemiseks.

**Tööga seotud terviseprobleemid põhjustavad kulu ühiskonnale ja riigile ning mõjutavad negatiivselt ja olulisel määral töötajate elu, tervist ja tööturul osalemist**. Suurim on raskete ja surmaga lõppenud tööõnnetuste osakaal mikro- ja väikeettevõtetes ning enim toimub neid ehituses, kaubanduses, metallitööstuses ja põllumajanduses. Sageli juhtub õnnetusi noorte või uuel töökohal alustavate töötajatega, sealhulgas on märkimisväärne osa tööõnnetuses kannatanutest noored mehed. Levinud tööga seotud terviseprobleemiks on luu- ja lihaskonna haigused, mida põhjustab istuv töö, füüsiline koormus, raskuste teisaldamine, korduvad liigutused ja sundasendid.

**Kasvab mitte-traditsiooniliste töövormide kasutamine.** Töö tegijad töötavad eelkõige traditsioonilises töösuhtes, kus sõlmitakse tähtajatu täistööajaga tööleping. Osaajaga töötamine on Eestis mõnevõrra tõusnud, kuid tähtajaliste töölepingute kasutamine on jätkuvalt vähelevinud. **Samas on järjest tavalisemaks muutunud erinevates lepingulistes suhetes ja mitte-traditsioonilistes töövormides töötamine**. Tõusnud on töövõtu- ja käsunduslepingu osakaal, tavaliseks on muutunud vabakutseline ja projektipõhine töö (sh platvormitöö) ning suurenenud liikuvus tööandjate vahel. Töötamine mitte-traditsioonilistes töövormides ja erinevate lepingute alusel võivad kaasa tuua kehvad töötingimused (väike ja ebaregulaarne tasu, ebakindel tööaeg, kehv töökeskkond) ja vähese sotsiaalkaitse (ravikindlustuse puudumine, väike pension).

**Suureneb tööaja ja töökoha paindlikkus.** Digivõimaluste suurenemise, aga ka COVID-19 leviku tõttu **tehakse aina rohkem tööd väljaspool tavapärast töö tegemise kohta ja töötatakse paindliku tööajaga**. Näiteks on kasvanud kaugtööd tegevate hõivatute hulk (ennekõike info ja side tegevusalal, kutse-, teadus- ja tehnikaalases tegevuses, finants- ja kindlustustegevuses). Tööaja ja töökoha paindlikkusega kaasnevad sageli töökoormuse tõus, töö- ja puhkeaja piiride hägustumine, probleemid töökeskkonnaga, sotsiaalne isolatsioon ning keerukus kontrollida töötingimusi.

**Töötajate kaasatus töösuhete kujundamisse on madal. Töötajate ja tööandjate kaasatus esindusorganisatsioonidesse ning töötajate esindatus ettevõttes on madal, samuti sõlmitakse vähe kollektiivlepinguid**. Arvestades kollektiivsete töösuhete arengut Eestis, ametiühingutesse kuulumise ja väikeettevõtjate osakaalu ning muutuvat töömaailma, võib eeldada ka edasist kollektiivlepingute sõlmimise aktiivsuse langust ja töötajate kaasatuse vähenemist.

## **Tegevussuunad**

Senise tööhõivepoliitika fookuses on üldjuhul olnud töötud ja otseses töötusriskis olevad inimesed. Selleks, et tagada jätkusuutlik ja ühiskonnas toimuvatele arengutele ning majandusarengule vastav tööhõivepoliitika, tuleb lisaks senistele sihtrühmadele (töötud ja tööturul ebasoodsamas olukorras olevad inimesed) fookust ja haaret laiendada tööturuga nõrgalt seotud inimestele (nt hoolduskoormusega inimesed, rändetaustaga inimesed, pensionieas töötamist jätkata soovijad, mitteaktiivsed töösoovijad, NEET-noored).

Tuleb ajakohastada olemasolevaid tööturumeetmeid neid vajadusel täiendades ja muutes, et need vastaksid parimal moel kliendi vajadustele ja oleksid mõjusad ehk looksid lisandväärtust tööturul (aitaksid hõivesse, toetaksid hõives püsimist, toetaksid tööalast mobiilsust) ja aitaksid kaasa lõhede vähendamisele tööturul. Meetmed peavad olema kättesaadavad elukoha lähedal.

Tööturukoolituste, täiendus- ja ümberõppe süsteemi tuleb kohandada vastavaks selle kasutajate erinevate gruppide vajadustele, nt vajavad spetsiifilist lähenemist madala haridustasemega või vanemaealised õppijad, kellele ei sobi standardkoolitused. Koolitussvõimalusi tuleb pakkuda võimalikult elukoha lähedal, kasutades selleks paremini ära kohalike hariduse ja täienduskoolituse pakkujate võimekust.

Arvestades, et tööturul osalemise toetamisel tekkinud raskuste põhjuseks võivad olla puudujäägid teistes valdkondades (haridus, hoolekanne, sotsiaal ja tervis), tuleb panustada tihedamasse valdkondadevahelisse koostöösse. See on oluline ennetamaks ja pidurdamaks ühiskonnas tööturule sisenemise takistuste kasvu ja tööalase mobiilsuse barjääre. Tööhõivepoliitika meetmete asjakohasuse ja tulemuslikkuse tagamiseks on oluline koostöö sotsiaalpartneritega ja panustamine teavitustegevustesse, et tagada töötajate ja tööandjate aktiivne kaasatus tööturumeetmete disainimisse kui ka meetmest teadlikkuse kasvu. Samuti on väga oluline panustada teadlikusse ning tulevikku vaatavasse karjääri- ja oskustepoliitikasse.

Majanduse struktuurimuutuste ja töötajate tööalase mobiilsuse toetamiseks tuleb prioriteetsete valdkondade oskustööjõupuudust sihistada rändepoliitikaga ja seda vajalikul määral toetavate meetmetega., arvestades rahvastikupoliitilisi üldeesmärke.

Eesti elanikkonna oskuste ebakõlade vähendamiseks tuleb suurendada inimeste motivatsiooni pidevalt juurde õppida, tõsta nende teadlikkust erinevatest õpivõimalustest ja soodustada ümberkorraldusi töö, õppimise ja pereelu ühildamisel, mis võimaldaks inimestel ennast tööalaselt täiendada.

Tööturul toimuvate muutuste tõttu peetakse loomulikuks ka aeg-ajalt esinevaid mittetöötamise perioode ning tagatud on küllaldane riigipoolne tugi inimestele nende perioodide arendavate ja mõtestatud tegevustega sisustamiseks.

Töötuskindlustusega katvuse suurendamiseks ning hüvitiste ja toetuste adekvaatsuse tagamiseks tuleb hõlmata sotsiaalkaitse skeemi ka mittetraditsioonilisi töövorme (tingimused peavad olema atraktiivsed ega tohi luua väärajendeid, st motivatsiooni vormistada töösuhe ümber mittetraditsiooniliseks). Samuti tuleb tõsta töötushüvitisi saavate töötute osakaalu ning rakendada majandustsüklitest ja tööturu olukorrast sõltuvat töötushüvitiste süsteemi.

Töötajate töövõimekao ennetamiseks (st ajutise töövõimetuse kujunemisel püsivaks kaoks) ja hõives hoidmiseks tuleb välja töötada tasakaalustatud, tööturu osapoolte huve arvestav ja jätkusuutlik mudel, mis arvestab muutunud terviseseisundiga kohanemise, töötingimuste ja teadliku käitumise muutmise vajadustega.

Kliimaeesmärkide täitmisel suureneb vajadus kaasaegseid tehnoloogiaid, energiaallikaid ja süsteeme tundvate töötajate järele, mistõttu tänased töötajad vajavad tööalast mobiilsust toetavaid nõustamisi, täiend- ja ümberõpet ning toetust (puudutab eeskätt Ida-Virumaad). Tasakaalustatud regionaalse arengu saavutamisel on võtmeroll investeeringutel ettevõtlusesse ja töökohtade loomisel piirkonda. Tööhõivepoliitika väljakutseks on toetada neid investeeringuid meetmetega, mis soodustavad kohaliku tööjõu aktiivsust, muutustega toimetulekut ja uute oskuste omandamist.

Töökeskkonna parandamiseks on vaja tõsta teadlikkust tööohutusest ja -suhetest ning toetada tööandjaid ja töötajaid tööohutuse ja töösuhete nõuete täitmisel. Ennetustegevuse kavandamisel ja läbiviimisel on oluline arvestada töötajate ning tööandjate eripärade ja vajadustega. Näiteks tuleb pöörata tähelepanu kaitset vajavatele gruppidele (paindliku töökorraldusega töötavad isikud, välistööjõud, hoolduskoormusega töötajad, vanemaealised)ning spetsiifilistele töökeskkonna ohuteguritele ja terviseriskidele. Suuremat tähelepanuvajab töötajate vaimne tervis ja istuvast asendist tingitud terviseprobleemide ennetamine. Vaja on tegeleda töökiusamise ennetamisega ja suurendada selleks nii töötajate kui tööandjate teadlikkust. Oluline on pöörata tähelepanu ka keemilistest ja bioloogilistest ohtudest tingitud riskidele töökeskkonnas.Töötajate tervise kaitseks on tarvis soodustada lahendusi, mis lihtustavad tööandjal ohutusnõuete järgimist (nt digiteenuste arendamine ohutu töökeskkonna loomiseks, tööandjate ja töötajate nõustamine). Töösuhte osapooli toetavad tervist hoidva töökeskkonna loomisel erinevad spetsialistid (nt töötervishoiuarst, töötervishoiuõde). Tervise hoidmiseks töökeskkonnas tuleb seega tagada ka toimiv töötervishoiu korraldus ja parandada selle kvaliteeti, arendada tööandjate ja teenuseosutajate koostööd, soodustades töötervishoiuteenust pakkuvate spetsialistide võrgustiku kujunemist, töötervishoiuarstide potentsiaali rakendamist ja koostööd erinevate spetsialistide vahel. Tööohutuse tagamiseks on vajalik tõhustada ka töökeskkonna järelevalvet ja rakendada sunnimehhanismi, eelkõige kontrollides ettevõtteid ja asutusi, mille riskiaste on kõrge ning oht töötajate tervise kahjustumiseks on suur.

Töösuhete arendamisel tuleb senisest enam panustada kõikide tööd tegevate inimeste kaitsesse. Selleks on vaja tõsta tööandjate ja töötajate teadlikkust mõlemale osapoolele sobivate töötingimuste kujundamisest. Töösuhte osapooltele tuleb pakkuda nõustamist ning vähendada vale teenuse osutamise lepingute alusel töötamist. Vaidluste tekkimisel tuleb erimeelsused lahendada kiirelt ja kvaliteetselt. Tööõiguse kujundamisel on vaja arvestada mitte-traditsiooniliste töövormide ja erinevate töö tegemise viisidega (nt platvormitöötajad). Toetada tuleb paindlikke töö tegemise viise, sealhulgas luues sobivad võimalused kaugtöö kasutamiseks. Paindlike töötingimuste kujundamise kõrval on oluline tunnustada ja toetada tööd tegevate isikute võimalusi kollektiivses töösuhetes osalemiseks. Selleks on vaja arendada toimivaid kodanikuühiskonna põhimõtteid tööl ja soodustada kollektiivseid läbirääkimisi, näiteks jagades kaasamise ja kollektiivsete töötingimuste kujundamise häid praktikaid ja tutvustades ühiskonnas kollektiivsete töösuhete vajalikkust ja kasu erinevatele osapooltele.

Vaja on uurida regionaalse palgalõhe fenomeni, samuti tegeleda palgavaesuse probleemidega.

# **Alaeesmärk 3: Vanemaealised**

Alaeesmärk keskendub vanemaealiste heaoluga seotud küsimustele ja seab eesmärgiks, et vanemaealised on ühiskonnas sotsiaalselt kaasatud ja neile tagatud ~~kõigiga~~ teiste eagruppidega võrdsed võimalused ning nad on majanduslikult hästi toimetulevad.

## **Olukorra kirjeldus**

Statistikaameti rahvastikuprognoosi järgi suureneb 65-aastaste ja vanemate inimeste osakaal 2040. aastaks 25,6%-ni. Rahvastiku vananemisest ja vähenemisest ning puuetega inimeste arvu suurenemisest tulenevalt on sotsiaalvaldkonna suurimad väljakutsed pensionide tagamiseks täiendavate vahendite leidmine, pikaajalise hoolduse teenuste pakkumine ja rahastamine ning tervishoiu- ja sotsiaalteenuste lõimimine. Vananemise ja vanusesõbraliku lähenemisega on vaja arvestada kõigis riigi poliitikates.

Vanemaealised on võrreldes ülejäänud elanikkonnaga suuremas vaesusriskis. Vanemaealiste ja eriti üksi elavate 65-aastaste ja vanemate inimeste suhtelise vaesuse risk on mõnevõrra vähenenud, kuid on endiselt oluliselt suurem (vastavalt 41,4% ja 76,8%) kui kogu elanikkonnal (15,2%). Samas ohustab absoluutne vaesus neid pea kaks korda vähem kui kogu elanikkonda. Keskmine pension (2021. aastal 552 eurot) moodustab keskmisest palgast umbes 40%, mis tagab vaid baassissetuleku, hoides vanemaealised absoluutsest vaesusest väljas, kuid jättes nad suhtelisse vaesusesse[[15]](#footnote-17). Samas on näha, et maksumaksjate vähenemise ja pensioni II samba vabatahtlikuks tegemise tulemusel on keskmise pensioni ja keskmise palga suhe tulevikus veelgi langemas. Vanemaealiste kõrget suhtelise vaesuse määra mõjutavad eelkõige üksi elamine ja halvenev tervis, mis ei võimalda tööelus osaleda ja lisasissetulekut teenida. Mida vanem on inimene, seda sagedamini hindab ta oma leibkonna rahalist toimetulekut mitterahuldavaks, seejuures 12% üle 65-aastastest inimestest hindab, et nende sissetulekud ei ole piisavad ka vältimatute kulutuste tarbeks.

2020.aastal töötas 50–74aastastest inimestest 58,1%, võrreldes Euroopa eakaaslastega on see näitaja kõrgem, vanemaealiste töösoovijate ja tööotsijate hulk lubab arvata, et potentsiaal töötamiseks on suurem. Vananemisega seotud hoiakud mõjutavad vanemaealiste elukvaliteeti ja heaolu – vanemaealiste ühekülgne kujutamine soodustab vanuseliste eelarvamuste ja stereotüüpide teket. Vanuselist diskrimineerimist tajutakse ja kogetakse enim töösuhetes. Tööandjad omistavad vanemaealistele väiksemat tootlikkust või riski töölt terviseprobleemide tõttu puududa.

Tervis mõjutab olulisel määral elukvaliteeti, heaolu ja toimetulekut. Alates 50. eluaastast kasvab tõsiste liikumis- või liigutamispiirangute esinemine. Võrreldes teiste Euroopa riikidega vajavad üle 65-aastased Eesti elanikud suurema tõenäosusega kõrvalist abi igapäevatoimingutes ja enesehoolduses. Samas, kodus elamist toetavate teenuste sisu ei vasta inimeste tegelikele vajadustele ning pakkumine tegelikule nõudlusele. Teenuste kättesaadavuses on suured regionaalsed erinevused. Maapiirkondades on eakate jaoks suureks iseseisva toimetuleku takistuseks puudulikud transpordivõimalused, samuti piiratud ligipääs eriarstiabile. Puudu on ka teenustest inimestele, kes iseseisvalt kodus enam elada ei suuda, kuid ei vaja veel ka ööpäevaringset teenust hoolekandeasutuses. Inimkeskne ja terviklik lähenemine vanemaealiste abivajadusele eeldab tervise- ja hoolekandeteenuste lõimitud pakkumist, et vähendada abivajaduse suurenemist ning parandada vanemaealiste elukvaliteeti. Senisest enam tähelepanu vajavad dementsuse diagnoosiga inimesed. Dementsus on tugevalt aladiagnoositud (hinnanguliselt 10% tegelikest juhtudest)[[16]](#footnote-18), diagnoos saadakse liiga hilja, mil abi tulemuslikkus on vähetõenäoline. Samuti ei vasta pakutavad teenused dementsusega inimeste vajadustele ja nendelähedastevajadustele.

Pikaajalise hoolduse teenuste ebapiisava kättesaadavuse tõttu[[17]](#footnote-19) langeb suur osa hooldusest lähedaste õlule või võib asutusepõhine hooldus saada sundvalikuks. 2019. aasta andmetel hooldas või abistas oma leibkonnaliigetligikaudu 59 600 inimest ning 65-aastast või vanemat leibkonnaliiget hooldas 32 800 inimest, seejuures 38% neist olid ise 65-aastased või vanemad. Koguni 22 800 inimese hoolduskoormus on väga suur ehk üle 20 tunni nädalas[[18]](#footnote-20). Hoolduskoormus mõjutab lähedaste nii töö- ja ühiskonnaelus osalemist, füüsilist ja vaimset tervist kui ka majanduslikku toimetulekut.

Eestis kulutatakse pikaajalisele hooldusele vähem kui OECD ja EL riikides, sealhulgas on Eesti avaliku sektori kulutused väiksemad ja inimeste omast taskust makstavad kulud suuremad. Selleks, et liikuda tulemuslikuma pikaajalise hoolduse süsteemi suunas, peaksid avaliku sektori pikaajalise hoolduse kulud kasvama vähemalt 2–2,5%niSKP-st[[19]](#footnote-21). Pikaajalise hoolduse, eelkõige üldhooldusteenuse rahastamisel on praegu peamine vastutus inimestel endil, seejuures inimese omaosalus teenuse eest tasumisel on aastate jooksul järjepidevalt kasvanud, ulatudes 78%-ni 2020. aastal[[20]](#footnote-22). Tänane regulatsioon võimaldab omavalitsustel võtta sotsiaalteenuste eest tasu, ent tasu võtmisel puuduvad ühtses reeglid, millest maksevõime hindamisel ja omaosaluse määratlemisel lähtuda. Olukord, kus suure abivajadusega inimeste ligipääs neile vajalikule teenusele sõltub otseselt nende ja lähedaste maksevõimest, ei ole jätkusuutlik. Suur maksekoormus teenuse rahastamisel viib teenuse kasutajad ja nende lähedase vaesusriski ja võib suurendada lähedaste hoolduskoormust.

Vananemise ja vanusega seotud ühiskonna üldised hoiakud mõjutavad vanemaealiste elukvaliteeti ja heaolu. Vanuselist diskrimineerimist tajutakse ja kogetakse enim töösuhetes. Vanemaealiste aktiivne tõrjumine tööturul on asendunud pealiskaudse sallivusega[[21]](#footnote-23), kuid tööturul valitsev vanussurve, kus üle 40-aastaseid peetakse kahaneva konkurentsivõimega inimesteks ning üle 60-aastaseid tööturu jaoks liiga vanaks, pikendab tööotsinguid ning on passiivsuse üks peamisi põhjuseid. Vanuselist diskrimineerimist esineb ka finantsmaailmas ning toodete ja teenuste tarbimisel. Vanemaealised on haavatavad ka väärkohtlemise, hülgamise, hooletusse jätmise ning väärikuse ja lugupidamise kaotuse suhtes. Vanemaealiste vastu suunatud vägivalla peamised põhjused on lähedaste sotsiaalsed ja vaimse tervise probleemid. Kõrge depressiivsuse tase (nt 17% 75+ vanuses naistel) näitab, et vaimsele tervisele on vaja senisest enam tähelepanu pöörata. On alust eeldada, et vanemaealiste depressioon on aladiagnoositud ja -ravitud.

Võrreldes Euroopa eakaaslastega on vanemaealised ühiskonda oluliselt vähem kaasatud[[22]](#footnote-24), sh osalevad vähem vabatahtlikus tegevuses ja poliitikas ning tegelevad vähem hobidega. Vanemaealisi kaasavad esinduskogud ei ole levinud[[23]](#footnote-25) ning ka vabatahtlik tegevus saab alles hoogu[[24]](#footnote-26). Digipädevuste puudumine ajal, mil arvutikasutus on kujunenud igapäevase elu osaks, piirab vanemaealiste ligipääsu teabele ja suhtlusele. Arvutit kasutab65-74-aastastest inimestest vaid 55%ning internetti 65%[[25]](#footnote-27).

Vanemaealiste olukorda halvendab ka asjaolu, et jätkuvalt nähakse vananemist ja vanemaealisi pigem ainult sotsiaal- ja tervishoiu valdkondade väljakutse ja sihtrühmana. Strateegiline tervikvaade puudub nii riigil kui kohalikel omavalitsustel, vanemaealiste heaolu puudutavad väljakutsed ei ole teiste valdkondade poliitikatesse integreeritud ning puudub ka poliitikameetmete kujundamiseks vajalik analüütiline andmestik.

## **Tegevussuunad**

Tänaste vanemaealiste vaesuse vähendamiseks tuleb leida võimalus üksi elavate pensionäride täiendavaks toetamiseks.

Tuleb ennetada soolise pensionilõhe tekkimist.

Vanemaealiste rahalise heaolu toetamiseks on oluline suurendada inimeste teadlikkust ja võimekust. Selleks on vaja arendada elukestvat õpet, parandada inimeste tervisekäitumist, vähendada negatiivseid hoiakuid vananemise suhtes ning nügida inimesi elukestvalt säästma ja investeerima. Pensionide adekvaatsuse tagamiseks tuleb hinnata pensioni II samba vabatahtlikuks muutumise ning uute töövormide kasutuselevõtmise mõju inimeste tuleviku rahalisele heaolule ning luua täiendavaid võimalusi vahendite pensionisüsteemi juurde toomiseks, sh arendades kogumispensionil põhinevaid pensioniskeeme. Teadlikkuse tõstmiseks on vaja luua pensioni kompetentsikeskus, mis pakub inimestele juba varasest tööeast alates pensionipõlve planeerimiseks erapooletut, asjalikku ja lihtsasti mõistetavat nõu ja tööriistu.

Muuta tuleb olukorda, kus pensioniikka jõudmisel võib halveneda puudega inimeste toimetulek. Nimelt arvutatakse puudega tööealise inimese toetuse suurus vajaduspõhiselt,  kuid vanaduspensioni ealistele makstakse vaid baasmäär, ehkki  pensioniea saabudes  lisakulutuste suurus päevapealt ei muutu.

Murdmaks stereotüüpset mõtlemist ja vanemaealise töötajaskonna ebavõrdset kohtlemist ning tõrjumist tööturult on vaja muuta tööandjate ja töötajate negatiivseid hoiakuid läbi avalikkuse teadlikkuse tõstmise, tööandjate mitmekesisuse juhtimise oskuse suurendamise ja spetsiifiliselt vanemaealiste vajadusi arvestavate täienduskoolituse võimaluste ja teenuste arendamise. Vanussurvevastase teavitusega tuleb suurendada ühiskonnas sallivust ja suunata tööandjaid ning kaastöötajaid nägema ja väärtustama vanemaealist töötajat kui konkurentsivõimelist ja võrdset partnerit.

Hoolekandepoliitika suund on võimaldada vanemaealistel koduses keskkonnas võimalikult kaua iseseisvalt toime tulla. Eelkõige peab muutuma aktiivsemaks ~~eakatele~~ vanemaealistele suunatud ennetav sotsiaaltöö[[26]](#footnote-28). Abivajaduse ennetamisel ning õigeaegsel märkamisel on vanemaealiste pereliikmete kõrval oluline roll sotsiaal- ja tervishoiutöötajatel, aga ka kogukonnal laiemalt. Tarvis on luua sihitatud teadlikkust tõstvaid meetmeid ja ennetavaid sekkumisi, et leida üles abi või tuge vajavad vanemaealised. Toetada tuleb piirkondlikke algatusi ja kohaliku tasandi ennetustööd ning vaadata üle kohaliku omavalitsuse roll ja vastutus ennetustegevuste korraldamisel (sh õiguslik raamistik, riigi andmekogudes olevate andmete kasutamine sotsiaalsete probleemidega inimeste märkamiseks jne).

Pikaajalise hoolduse süsteemi arendamisel on plaanis suunata avalikku raha senisest enam kogukonnapõhiste, kodus ja toetatud elamist toetavate teenuste arendamisesse, teenuste mahtude suurendamisse ja kvaliteedi tõstmisesse. Oluline on pakkuda teenuseid koordineeritult ning tihedas koostöös terviseteenustega. Iseseisvat hakkamasaamist aitavad toetada ka tehnoloogilised abivahendid. Abitehnoloogiate kasutuselevõtt on vajalik nii inimeste kodudes kui teenuskeskkondades (nt hoolekandeasutused). Oluline on, et nutikad lahendused muutuksid inimesele kättesaadavamaks, sh hinna poolest. Ka peab olema tagatud juhendamine ja kasutajatugi lahenduste kasutamisel[[27]](#footnote-29).Tähelepanu vajab vanemaealiste vaimse tervise toetamine ning väärkohtlemise ennetamine nii kodudes kui hoolekandeasutustes.

Arendada tuleb uusi lahendusi neile, kes kodus iseseisvalt enam toime ei tule, kuid vajavad vaid vähest kõrvalabi, mitte veel üldhooldusteenust. Samuti investeerida senisest enam dementsusega inimestele sobiva abi pakkumisse. Investeeringute tegemisel on oluline arvestada, et hoolekandeasutuste infrastruktuur on vananenud ning keerulisema hooldusvajadusega inimestele (nt dementsusega inimesed) ei ole piisavalt teenuskohti. Investeeringud asutusepõhisesse hooldusesse võimaldavad pakkuda kvaliteetseid teenuseid neile, kelle iseseisvat kodus elamist ei ole võimalik enam toetada.

Teenusesaajate kulude jätkuva kasvu tõttu on vaja pakkuda lahendusi, kuidas tagada (kõige suurema) hooldusvajadusega inimestele kvaliteetsed ja rahaliselt kättesaadavad teenused ning motiveerida omavalitsusi eelisarendama kodus elamist toetavaid teenuseid. Samuti tuleb pakkuda tulevikku vaatavaid jätkusuutlikke lahendusi pikaajalise hoolduse rahastamiseks (nt hoolduskindlustuse, pärandimaksu jm võimaluste kaudu). Arvestada tuleb, et muutused inimeste hoiakutes ja väärtustes toob kaasa muutused ka teenuste vajaduses ja pakkumises. Ekspertide sõnul võib eeldada, et praegu 50–60. eluaastates olevad täiskasvanud ei soovi jääda enda lähedaste hooldada ning eelistavad pigem saada professionaalseid hooldusteenuseid enda kodus.

Abivajajate lähedased ei soovi ega saa sageli jääda tööturult eemale, mistõttu tuleb teenused üles ehitada nii, et lähedaste koormus keerulisemate kliendigruppide puhul on võimalikult hajutatud. Hoolduskoormusega inimestele on vaja tagada vähemalt minimaalsed sotsiaalsed garantiid, parandada nende teadlikkust ja oskusi nii abi küsida kui kodus hooldamist pakkuda ning leida võimalusi nende töö- ja pereelu paremaks toetamiseks. Samuti edendada hoolduskoormusega inimeste huvikaitseorganisatsioonide teket ja tegevust. Tarvis on parandada ka ühiskonna teadlikkust dementsusest, tõsta dementsusega inimestega töötavate spetsialistide pädevust ning pakkuda tuge dementsusega inimeste lähedastele.

Vanemaealiste heaolu ja ühiskonnaelus osalemist saab toetada läbi vanusesõbralike poliitikameetmete, mis arvestavad vanemaealiste vajadusi igas eluvaldkonnas. Vanemaealisi inimesi tuleb käsitleda oma elu iseseisvalt juhtivate subjektidena ja luua neile sobiv keskkond, sh õppimis- ja arenguvõimalused (nt eakate ülikoolid, mitmesugused huviringid jne) ning ennetavad teenused kui tervena vananemise eeldused. Sellesse peavad panustama nii kohalikud omavalitsused kui riik. Kaasata neid senisest enam poliitika kujundamisse ning anda võimalus rääkida kaasa erinevate valdkondade poliitikate kujundamises, eriti aga otseselt vanemaealiste eluolu puudutavates otsustes, arvestada kohaliku elu kujundamisel vanusesõbraliku keskkonna põhimõtetega ning luua võimalusi aktiveerivateks tegevusteks, sh vabatahtlikuks tööks. Erilist tähelepanu tuleb seejuures pöörata põlvkondadevahelise koostöö edendamisele. Vanemaealiste aktiivset osalemist ühiskonnaelus toetab ka strateegiline partnerlus, millega luuakse vanemaealiste huvikaitse organisatsioonide ja toetatakse selle tegevusi. **Vaja on süsteemselt tegeleda vanemaealiste üldise negatiivse kuvandi muutmisega ühiskonnas.**

# **Alaeesmärk 4: Sotsiaalhoolekande süsteem**

Eesti hoolekandepoliitika ülesanne on toetada inimeste heaolu ja sotsiaalse turvatunde kasvu. Selleks tuleb soodustada pikka ja kvaliteetset tööelu, ühiskonnaelus osalemist ning toetada iseseisvat ja väärikat elu kodus nii kaua kui võimalik. Vajalik on tagada probleemide tekkimist ja süvenemist ennetavad ajakohased, piisavad, jätkusuutlikud ja ka kriisiolukordades toimivad toetused ning teenused võimalikult kodu lähedal ja mõistliku aja jooksul. Hoolekandepoliitika kujundamise keskne küsimus on, millised muutused on vajalikud selleks, et inimesteni jõuaks üle riigi kvaliteetne abi ühetaoliselt ning milline korraldus- ja rahastamismudel aitab selle eesmärgini parimal viisil jõuda.

## **Olukorra kirjeldus**

Tänane hoolekandesüsteem on keeruline ja vajab ajakohastamist. Abi andmine on üles ehitatud teenusepakkuja keskselt ning eelkõige süsteemi loogikaid ja spetsialistide töökorraldust silmas pidades. Põhiline juhtumikorraldaja roll on abivajaval inimesel, kes peab teadma millises olukorras ja kuhu abi saamiseks pöörduda. Seetõttu võib inimese liikumine ametkondade ja erinevate otsustustasandite vahel kujuneda väga pikaks, enne kui jõutakse sobivate lahendusteni ja abivajadus võib olla selleks ajaks süvenenud. Probleemiks onka sotsiaalvaldkonna ebapiisav rahastamine nii riigi kui ka kohaliku omavalitsuse tasandil. Ajas üha enam kasvava sotsiaalteenuse vajaduse rahastamiseks puuduvad katteallikad, mis halvendab inimestele eluliste teenuste kättesaadavust ja suurendab nende omaosalust.Ka on hoolekande ja tervisevaldkondade teenuste rahastamise süsteemid väga erinevad ning see raskendab inimese terviklikest vajadustest lähtuvat valdkondadeülest integreeritud ja koordineeritud teenusepakkumist.

Abivajaduse hindamine ja abi osutamine on täna ühiskonna arengule mittevastav ja eri valdkondade (sh haridus, tervis, sotsiaal ja töö) ning haldustasandite (riik ja kohalik omavalitsus) vahel killustunud. Osapoolte rollid on ebaselged, mistõttu puudub terviklik ülevaade inimese vajadustest ja abi ei ole koordineeritud. Tervikliku ülevaate puudumine ja oskamatus kaasata kohalikke heategevusorganisatsioone ning algatusi raskendab ka abivajavate inimeste varajast märkamist. Sealhulgas neile ennetavalt abi pakkumist vähendamaks abivajaduse suurenemist ning toetamaks nende pikemat iseseisva toimetuleku aega.

Sageli ei liigu abivajavat inimest puudutav info erinevate valdkondade ja tasandite vahel, mistõttu peab abivajav inimene esitama korduvalt samu andmeid või mitmeid taotlusi, mis tähendab inimestele suurt aja- ja energiakulu. Erivajadusega inimest ümbritsev toetussüsteem on üles ehitatud selliselt, et inimese jõudmine vajalike teenuste, toetuste ja soodustusteni on mitmel pool tihedalt seotud eelneva puude raskusastme tuvastamisega. Samas ei kirjelda puude raskusastme tuvastamine inimese abivajadust kõigis eluvaldkondades ega ka seda, millist abi ja teenuseid inimene tegelikult vajab. Dubleerimine ja piiravad tingimused (nt puude raskusastme tuvastamise nõue teatud teenuste saamiseks) suurendab ressursikadu ja võib takistada abivajaval inimesel vajalikku abi saada. Inimeste vajaduste vaatest on turvavõrk auklik nii valdkonna sees kui üleminekul näiteks tervishoiust hoolekandesse kui hoolekandest tööturuteenustele. Samuti esineb lünki abi andmisel liikumisel lastele mõeldud teenustelt tööealiste teenustele ning tööeast vanaduspensioniikka.

Ka hoolekandelise abi kättesaadavus ja kvaliteet on omavalitsuseti ebaühtlane. Sotsiaalteenuste valik omavalitsustes on viimastel aastatel kasvanud, samas kohalike omavalitsuste omapanus sotsiaalkaitsesse ei ole tegelikke vajadusi arvestades olnud piisav. Teisalt on abi saamine keerukas, inimesed ei ole sageli teadlikud kohalike omavalitsuste võimalustest ja kohustustest neid abivajaduse korral toetada või ei julgetavalitsevate stereotüüpide tõttu kohaliku omavalitsuse poole pöörduda[[28]](#footnote-30). Valdkonnale on väljakutseks kohalike omavalitsuse sotsiaaltöötajate, erialaspetsialistide ja teenusepakkujate piisavuse tagamine. Samuti kohalike kogukondade kaasamine ja koostöö erinevate seltsingute jt algatustega abivajajate leidmiseks.

Lisaks abi halvale kättesaadavusele võib vähene rahastus tuua kaasa olukorra, kus riigi ja omavalitsuste algatatud projektid jäävad lühiajalisteks ja ei jätku vajalikus mahus.Riigi ja kohalike omavalitsuste eesmärgid ei ole alati ühtsed ning ühine suund ei peegeldu alati kohalike omavalitsuste arengukavades. Kohalike omavalitsuste omapanuse osakaal maksutuludest ja toetusfondist sotsiaalsesse kaitsesse on viimase kümne aasta jooksul stabiilselt vähenenud. Tulubaasi kasvu tingimustes on asjakohane eeldada, et kohalikud omavalitsused investeerivad sotsiaalsesse kaitsesse tulubaasi keskmisest kasvust rohkemgi, eelisarendades teenuseid.

Hoolekandes valitseb suund pakkuda koduses keskkonnas toimetulemist toetavaid teenuseid. Selliste teenuste hulgas on aga veel väga vähe levinud praktilise toimetuleku abi pakkumine (nt abi kardinapuu ülespanekuks, pisiremondiks jne). Maapiirkonnas on sellise teenuse tellimine vabaturult väga raske. Kuigi viimasel aastal kasvas kohalike omavalitsuste korraldatavate teenuste seas toetavate teenuste saajate arv varasemast enam, siis toetavate teenuste saajate ja asutuspõhise hoolduse saajate suhtarv ei ole liikunud oodatud tempos. Perioodil 2016–2019 oli ühe ööpäevaringse teenuse saaja kohta 0,6 toetava teenuse saajat, 2020. aastal oli neid 0,7[[29]](#footnote-31).Väljaspool kodu osutatava üldhooldusteenuse saajate arv on kasvanud iga-aastaselt kiiremas tempos (keskmiselt 450 teenuse saajat aastas perioodil 2016–2020[[30]](#footnote-32)) kui toetavate teenuste saajate arv. Samas erinevate uuringute pealt[[31]](#footnote-33) hinnates saab koduteenust täna vaid 41% kogu hinnangulisest teenusevajadusest. Sotsiaalteenuste ebapiisav kättesaadavus ja ootejärjekorrad, teatud teenuste (nt sotsiaalse rehabilitatsiooni) ebamõistlik korraldus ning teenuste killustunud osutamine võivad jätta inimese talle vajaliku abita ning viivad tööturult kauemaks eemale nii teenust vajavad inimesed kui hoolduskoormuse tõttu ka nende lähedased. Lisaks halveneb inimeste terviseseisund, sest abi jõuab inimeseni liiga hilja, mis omakorda suurendab süsteemi kulutusi.

Hoolekandesektor kasutab vähe innovatsiooni. Sotsiaalvaldkonnas ei kasutata riigi ja kohaliku omavalitsuse tasandil maksimaalselt info- ja kommunikatsioonitehnoloogia (IKT) võimalusi, et nutikate lahenduste abil parandada abivajavate inimeste elukvaliteeti ning tõsta avaliku sektori tõhusust ja riigijuhtimise kvaliteeti. Ka uute tehnoloogiate ja töövõtete juurutamine ning teenuste innovatsioon vajavad järeleaitamist. Roheline raamat „Tehnoloogiakasutuse suurendamine inimese igapäevase toimetuleku ja heaolu toetamiseks kodus“ on aruteludokument, mille eesmärk on ergutada mõttevahetust sotsiaalsektoris uuendusliku tehnoloogia rakendamise teemal ning annab seega mitmekesiseid ideid võimalikuks innovatsiooni- ja tehnoloogiarikkaks poliitikakujunduseks. Samas tuleb IKT laialdasemal rakendamisel tagada sihtgrupi juurdepääs teenustele, sh tagada vajalikud ühendused, tagada tehniliste vahendite olemasolu ja oskuses selle kasutamiseks.

On probleeme, millega sotsiaalhoolekande süsteem on siiani vähe tegelenud. Oluliseks niisugusteks probleemiks on kasvanud võlgnevus. Ligikaudu 80 000 inimese suhtes on algatatud täitemenetlus võlgade sissenõudmiseks. Sama suur hulk on inkassovõlgnikke. Suurem osa võlgnikest on 31–50-aastased, kellest omakorda kolmveerand on mehed. Võlgadest 64% on vanemad kui viis aastat, enamikul jääb võlgnevus vahemikku 1000–5000 eurot. Enamus võlgnikest on madala sissetulekuga, mis omakorda põhjustab vaesuse tekkimist. Suureks probleemiks on elatisvõlgnikud. 2020. aastal esitati maakohtutele 2472 hagiavaldust elatise asjades ning lapse suhtes vanema õiguste ja lapsega suhtlemise reguleerimise küsimustes1098 avaldust. Sundtäitmisel olevates asjades kokku on 2020. aasta märtsi seisuga u 8000 vanemat, kes on elatisraha võlgu kogusummas enam kui 33 miljonit eurot.

Võlgike abistamiseks ja võlgade tekke vältimiseks on hetkel vähe tehtud. Puudujääke on nii ennetustöös, võlanõustamisteenuse kättesaadavuses kui inimeste teadlikkuses abi küsida.

Viimastel aastatel on suurenenud tähelepanu vägivallaohvritele, sh perevägivald. Tuleb suurendada abistamise meetmeid, aga ka probleemide tekkimise ennetamist. Ohvriabi eesmärk on, et kõik süüteo, vägivalla või muu traumeeriva mõjuga sündmuse ohvriks langenud inimesed saavad õigeaegse ~~piisava~~ ja asjakohase abi enda toimetulekuvõime säilitamiseks või taastamiseks nii, et nad suudavad eluga edasi minna parimal võimalikul moel. Ohvriabi võivad saada kõik inimesed, kes on kogenud vägivalda, hooletusse jätmist, halba kohtlemist või langenud kuriteo ohvriks.

2020. aastal registreeriti 25 817 kuritegu, neist vägivallakuritegusid oli 7975. Registreeriti 3987 perevägivallakuritegu ning perevägivalla tõttu hukkus 16 inimest. Ohvriabi kriisitelefonile tehtavate kõnede arv on kasvanud. Kuigi ohvriabis on viimastel aastatel olnud kiired positiivsed arengud, et tagada vägivalda või muud traumeeriva mõjuga sündmust kogenud inimestele parimad lahendused enda toimetuleku taastamiseks, ei saa tänase seisuga kindel olla, et kõik kuriteo või vägivalla ohvriks langenud inimesed saavad õigeaegse, piisava ja asjakohase abi. Samuti oleks vaja kindlustada stabiilne tugisüsteem vägivallast loobumise toetamiseks ja projektipõhiselt tegevuselt üle minna riiklikule teenusele. ~~Nähtavale on tulnud ka mitmed uued sihtrühmad, kellega varem ei ole töötatud või töö on olnud juhuslik ja projektipõhine~~.

Ohvriabiteenuste kättesaadavuseolulisemad probleemid on seotud ~~ennetamise süsteemsuse puudulikkusega,~~ nii spetsialistide kui tavainimeste väheste oskustega abivajajat märgata ja asjakohast abi pakkuda ~~ning seksuaalvägivalla ohvrite abistamises~~. Kuriteoohvrite kaitse ja kohtlemise uuringust selgub, et ohvriabist ei olda Eestis teadlikud ~~ning paljud, kes ohvriabiteenuseid vajaks, ei saa neid~~. Enamik ohvreid ei jõua erinevatel põhjustel ohvriabiteenusteni. Väljakutsed seisavad ka ohvriabi väljareageerimise võimekuse suurendamises. Ohvriabitöötaja roll on muutumas teenust saama suunajast aktiivseks võrgustikutöö ja piirkondliku koostöö juhiks, et tagada ohvrite terviklik abistamine ja senisest sagedasem ohvriabini jõudmine. Eraldi tähelepanu vajab ~~stigmatiseerimise vähendamine ningühiskonna teadlikkuse tõstmine~~ ohvritele pakutavate erinevate tugiteenuste omavahelise koostöö koordineerimine.

Lõpule on viimata naiste tugikeskuse teenuse arendus. sh lahendamata on nõustamisteenuste mahupiiride ning sellest sõltuva teenuse hinna,samuti multiprobleemsete, kõrvalabi või järelevalvet vajavatele ohvrite turvalise majutuse korraldamise küsimused ning tugikeskuse töötajate SKA otsealluvuses tööle võtmise küsimus.

Sotsiaalvaldkonna tööjõudu ilmestavad kaks peamist probleemi: rahvastiku vananemise tulemusel pidevalt suureneva sotsiaalteenuste nõudlusega seotud kvalifitseeritud tööjõu ebapiisavus ning järjest komplitseeritumate probleemidega seotud vajadus spetsialistide teadmiste ja oskuste täiendamise järele. Töö abivajajatega on sageli stressirikas ja vähese positiivse tagasisidega. Samal ajal on see madalalt tasustatud[[32]](#footnote-34)ja ühiskonnas vähe väärtustatud, mistõttu noored ei vali õppimiseks sotsiaalvaldkonna erialasid või ei asu õpitud erialadel tööle ning olemasolevad töötajad lahkuvad töölt konkureerivatesse sektoritesse (tervishoid, kaubandus, teenindus). Tänased õppekavad, õppevormid ja väljaõpe ei vasta sageli tööturu uuenenud vajadustele. Sotsiaalvaldkonnas puudub keskne täienduskoolitussüsteem. Ühtlustamata on sotsiaalvaldkonna erialade kvalifikatsiooninõuete regulatsioon. Erinevalt teenuseid vahetult osutavatest spetsialistidest, ei ole sotsiaalvaldkonna juhtidele ja hoolekandeasutuste juhtidele kvalifikatsiooninõudeid kehtestatud. Erialaorganisatsioonide esindatus tööjõuteemadel kaasa rääkimisel on vähene ning mõnedel erialadel puuduvad huvikaitseorganisatsioonid täielikult.

Praegune hoolekande teenuste andmestike digitaliseerituse tase ja andmekvaliteet ei ole piisav mistõttu olemasolevad andmestikud ei anna piisavalt teavet riigi ja kohalike omavalitsuste sotsiaalvaldkonna juhtimiseks ning poliitikakujundamiseks ega teadus- ja arendustööks. Samuti ei võimalda takistused andmevahetuses ja andmete ristkasutuses pakkuda proaktiivset abi ega teha kiireid menetlusotsuseid. Infosüsteemid on üles ehitatud ühe valdkonna keskselt ja enamasti teenusepõhiselt ega arvesta inimese vajadustele tervikliku lähenemise vajadusega. Sageli peab inimene esitama samu andmeid nii erinevatele riigi- kui ka kohaliku omavalitsuse asutustele. Ka on keeruline ja aeganõudev andmete teisene kasutamine poliitikakujundamise, teenuste planeerimise ning teadus- ja arendustööks. Erinevate valdkondade andmete ühendamine nendel eesmärkidel on takistatud organisatsiooniliste, õiguslike aga ka andmekvaliteedist tulenevate probleemide tõttu. Kohaliku omavalitsuse sotsiaaltöötajad ei saa riiklikest infosüsteemidest oma tööks vajalikke andmeid. Andmevahetus ning infosüsteemide toimimine ja edasiarendamine vajavad jätkuvalt tähelepanu.

Eesti sotsiaalsüsteem saaks senisest oluliselt rohkem panustada ÜRO kestliku arengu[[33]](#footnote-35)ja Euroopa Liidu kliimaeesmärkide[[34]](#footnote-36)saavutamisse. Osa sotsiaalsest taristust ja eluasemefondist on jätkuvalt vähetõhus ja keskkonda koormav. Inimeste elu lihtsustavaid nutivõimalusi ei ole ära kasutatud. Kliimaeesmärkide täitmise käigus võivad drastiliselt väheneda keskklassi, eelkõige aga maapiirkondade inimeste iseseisva väärika toiimetuleku võimalused. Toimetulekutoetuse maksmine ei ole siin jätkusuutlikuks lahenduseks. Probleemide ennetamiseks tuleb enne uute nõuete jõustamist analüüsida põhjalikult nende regionaalseid ja sotsiaalseid mõjusid ja luua paralleelselt toetusmehhanismid, mis võimaldaksid inimestel muutuvates tingimustes oma elukohas iseseisvalt a väärikalt toime tulla. Juba praegu on maapiirkondades suuri probleeme avalike teenuste, transpordi- ja sideteenuste, sh interneti kättesaadavusega. Valdav osa hajaasustuses paiknevatest üksikelamutest ei ole piisavalt energiatõhusad, samas omanikel puudub võimekus nende parendamiseks. Energiahindade tõus jm kliimaeesmärkide täitmisega kaasnevad protsessid võivad kaasa tuua suure osa maaelanike täieliku vaesumise, mis suurendab hoolekandesüsteemi koormust. Seniste toetusmeetmete puhul on kitsaskohtadeks olnud info vähene kättesaadavus ning elanike vähene võimekus erinevatest meetmetest toetusi taotleda ja selleks vajalikku omaosalust leida. Uute meetmete kavandamisel tuleks neid probleeme ennetada.

Probleemiks on oskamatus valmistada ette riigihankeid, mis toetaksid keskkonnamõjude vähendamist. Samuti vähene keskkonnasäästlikkus inimeste käitumises (nt ostude vähene planeerimine, madal teadlikkus toidu säilitamisest ja säilivusaja märgistustest, toiduvalmistamise oskus jm), mis aitab kaasa näiteks vaesusriski süvenemisele. Sotsiaalvaldkonna investeeringud ja praktika peavad senisest oluliselt enam kaasaegsete lndustega kaasas käima.

## **Tegevussuunad**

Muudatuste tegemisel lähtutakse esmajoones inimese vajadustest. Eesmärk on minna sotsiaal-, tervise- ja töövaldkonnas üle inimese eluteekonda ja vajadusi arvestavatele lõimitud teenuste pakkumisele, mida toetab tõenduspõhiste keskkonnasäästlike digitaalsete lahenduste kasutuselevõtmine ja andmete lõimitud kasutamine. Sotsiaalhoolekande korraldamine on terviklik protsess, mis algab abi vajava inimese märkamisest ja abivajaduse hindamisest.

Abi andmine on korraldatud esmajärjekorras kohalikul tasandil. **Abi andmise teekond peab olema üles ehitatud lähtudes inimese terviklikust abivajadusest ning eelistatult algama kohalikust omavalitsusest**, kus hinnatakse inimese abivajadust ning suunatakse vastavalt kohaliku omavalitsuse või riiklikele teenustele. Kui inimene vajab abi samaaegselt mitmest valdkonnast, tuleb tagada sellise abi koordineeritud osutamine. Abi saamine peab olema võimalikult bürokraatiavaba, inimese ja tema lähedaste halduskoormust vähendav nin gabi osutamise teekond inimesele lihtsasti arusaadav. Seejuures tuleb kehtestada abi andmise korraldusmudel – inimeste sisenemine süsteemi ja selles liikumine ning koordinatsioonisüsteemi ja integreeritud teenuste rahastusmudel.

Hoolekandelise abi kättesaadavuse ja kvaliteedi tagamine eeldab hästi toimivat kohalikku omavalitsust, tuge keskvalitsuselt ning samuti toimivat järelevalvet. Algatada tuleb arutelu ja leppida kokku, kas ja **millised on kohalikes omavalitsustes aktsepteeritavad erinevused teenuste osutamises(kättesaadavuse tagamises ja kvaliteedis)**ning tagajärjed, kui kohalik omavalitsus talle pandud ülesandeid ei täida.Selleks, et vajalik abi inimeseni jõuaks, kehtestab riikteatud baastaseme ja miinimumnõuded. Kohalikud omavalitsused saavad kohandada ja luua meetmeid lähtuvalt hinnatud abivajadusest ja kohalikest oludest. Miinimumnõuded hoolekandeteenustele ja kvaliteedile peavad olema üle riigi sarnased, seejuures eritähelepanu all on need piirkonnad, mis vajavad järeleaitamist.

Parandada tuleb kohalike meetmete kättesaadavust, mis võivad olla piiratud seetõttu, et tegemist on finants- või inimressursi mõistes mahukate tegevustega. Seega on oluline terviklik lähenemine olemasolevate ~~piiratud~~ vahendite jaotamisel nii omavalitsuste vahel kui ka sees,ning planeerida riigieelarvest kohalike omavalitsuste toetamiseks lisaressursse, et tagada vajaliku abi kättesaadavus elukohast sõltumata.

Kohalike omavalitsuste **rahastamisel** on oluline otsida lahendusi, kuidas soodustada väärtuspõhist lähenemist ning motiveerida omavalitsusi probleeme ennetama ning eelarvet kõige tõhusamalt kasutama. Seejärel töötada välja sotsiaalteenuste kulumudelid ja -tööriistad, mis aitavad kohalikel omavalitsustel eelarvet paremini planeerida. Võtmeküsimus on, kuidas ja milleks täpsemalt kohaliku omavalitsuse tasandile raha juurde tuua. Perspektiivikam on olukord, kus riik loob rahastusinstrumendid, mis võimaldavad kohalikul omavalitsusel teenuseid tulemuslikumalt korraldada.

Otsida tuleb lahendusi, kus kohalikele omavalitsustele antakse võimalus riigi raha ise parema äranägemise järgi kasutada ning teenuseid vastavalt oma piirkonna elanike vajadustele arendada. Näiteks isikukeskse erihoolekande teenusmudeli rakendamine (nn ISTE projekt psüühiliste erivajadustega inimestele) on sotsiaalvaldkonnas parim näide, kuidas teenuseid kohalikul tasandil korraldada ja rahastada. Samas riigile jääb roll omavalitsustele toe pakkumisel, mille puhul võetakse arvesse ka regionaalset eripära ning julgustatakse kohalikke omavalitsusi tihedamale koostööle. Omavalitsustele saavad tuge pakkuda ka kogukonnad ja vabatahtlike ressursside sihipärane ja järjepidev kaasamine, mis võtab koormust sotsiaaltöölt ning aitab ennetada ja leevendada probleemide tekkimist ja kuhjumist.

Avalikku raha on vajalik suunata senisest enam **kogukonnapõhiste, kodus elamist ja toetatud elamist võimaldavate teenuste arendamisesse, mahtude suurendamisse ja kvaliteedi (sh tulemuslikkuse) tõstmisesse**. Samas tuleb arvestada, et hoolekandeasutuste infrastruktuur on vananenud ning keerulisema hooldusvajadusega inimestele (nt dementsusega inimesed) ei ole piisavalt kohti. Investeeringud institutsionaalsesse hooldusesse võimaldavad pakkuda kvaliteetseid teenuseid neile, kelle kodus elamist ei ole võimalik enam toetada.

Sotsiaalhoolekande teenuste arendamisel on vaja lähtuda inimese terviklikust abivajadustest ja pakutav abi peab olema paremini koordineeritud (sh eelkõige sotsiaal- ja tervisesektori vahel) ning integreeritud (sh peavad vajadused olema terviklikult hinnatud, sekkumised terviklikult planeeritud, korraldatud ja seiratud). Vaja on parandada riigi ja kohalike omavalitsuste dialoogi, et osapoolte ootused ja ülesanded teineteisele oleksid selgemad. Näiteks vajab erihoolekande korraldussuuremahulisi muutusi. Sealhulgas rahastamise korralduses ning vastutuse jagunemises riigi ja kohalike omavalitsuste vahel, aga ka muude avalike teenuste kättesaadavuse tagamises ning töötamise võimaluste parandamises, et inimesed oleksid kogukonda paremini kaasatud.

Samuti vajab parendamist taastusravi ja sotsiaalse rehabilitatsiooni korraldus. Inimeste majandusliku toimetuleku parandamiseks ja tekkinud võlgadega toimetulekuks on tarvis arendada võlanõustamisteenust, parandada teenuse pakkumist üle Eesti ning koostada valdkondadeülene võlgade tekkimise ennetamise ja leevendamise tegevuskava. Lisaks tuleb arendada vaesuse vähendamiseks ja inimeste iseseisva toimetulekuparandamiseks toetavaid teenuseid, täiendada toimetulekutoetuse kui viimase abinõu skeemi ning parandada tervisliku toiduabi kättesaadavust vastavalt toidujäätmete tekke ennetamine ja kvaliteetse toidu annetamise edendamine tegevuskavale 2021-2026[[35]](#footnote-37).

Ohvriabi puhul on lähiaastate olulised vajadused seotud nii üldisemalt ohvriabisüsteemi ja ohvriabiteenuse arendamisega kui erinevatele sihtrühmadele suunatud teenuste omavahelise koostöö tõhustamisega, samuti koostöö tihendamisega KOV ja riiklike sotsiaalteenustega ~~uutele sihtrühmadele suunatud tegevuste loomise ja arendamisega~~. Mitmed teenused, millega varem ei ole töötatud, on nüüd Sotsiaalkindlustusameti vastutusel (inimkaubanduse ohvrite, ~~laiemalt~~ja naistevastase vägivalla ohvrite abistamine, seksuaalvägivalla ohvritele suunatud teenuste koordineerimine, psühhosotsiaalse kriisiabi korraldus, vägivallast loobumise toetamine). Muutused on olnud suured ja kiireloomulised ning on kaasa toonud vajaduse kogu ohvritele suunatud teenuste süsteem ümber hinnata ja seda terviklikult arendada. Tuleb tagada ohvriabiteenuste piisav ja võrdväärne kättesaadavus Eesti eri piirkondades.

Ohvriabiteenuse kvaliteedi tagamise eesmärgil on kavas kindlaks määrata ohvriga tegelevatele spetsialistidele esitatavad nõuded ja pädevus. Ühtlustamist ja korrastamist vajab ohvriabi vabatahtlikele esitatavate nõuete ja kaasamise süsteem vastavalt nende töölõikudele. Kuriteo- ja vägivallaohvrite abistamiseks on oluline muuta ja täiendada ohvriabi seadust ka psühholoogilise abi ja kuriteoohvritele mõeldud hüvitiste seisukohast. Samuti vajavad kaasajastamist ametiasutuste vahel andmete edastamist puudutavad seadusesätted. Toimiva tulemuse saavutamiseks on vajalik ministeeriumi ja Sotsiaalkindlustusameti tihe koostöö.

Vaja on viia lõpule naiste tugikeskuse teenuse arendus.

Kaaluda tuleks võimalust EL vahendeid kasutades ehitada maakondadesse kohalike omvalitsuste koostöös erinevatele sihtgruppidele mõeldud ühtsed, kõigile turvalisuse jm nõuetele vastavad turvakodud, kus saaks tagada ööpäevaringse valve.

Süsteemselt tuleb tegeleda vägivalla esmase ennetusega ning üldhariduskooli õppekavades pöörata suuremat tähelepanu oma tunnete väljendamise, positiivsete lähisuhete loomise ja hoidmise ning üldise sõnalise suhtlemisoskuse omandamisele. Suurendada tuleks perekonnaõpetuse osatähtsust juba alates põhikoolist. Noortele peredele on vaja teha laialdasemalt kättesaadavaks paarisuhtekoolitused ja raseduskriisi nõustamine.

Teenuste arendamisel ja pakkumisel tagab edu riigi ja omavalitsuste kui omavalitsuste vahelise **koostöö ja partnerluse tugevdamine ning kogukondlike algatuste kaasamine ja sellest tulenevate õiguste ja kohustuste kokkuleppimine**. Sotsiaalvaldkonnas on palju selliseid tegevusi, mis on kas väga keerukad ja spetsiifilisi oskusi nõudvad või mille välja arendamine eeldab sihtgrupi teatud suurust. Seetõttu on teatud teenuste puhul mõistlik soodustada vähemalt maakondlikku või piirkondlikku koostööd, mis annaks mastaabiefekti ja võimaldaks koondada vajalikus mahus kompetentsi. Kohalike omavalitsuste teenuste kättesaadavuse ja kvaliteedi parandamiseks on vajalik riigipoolne üldine toetamine, juhendamine ja koostööle julgustamine.

Üheks sotsiaaltöö suurimaks väljakutseks on **ühiskonna väärtuste teisenemine ja suhtumise mõjutamine ning sallivuse kasvatamine[[36]](#footnote-38).**Sotsiaalvaldkonna tööjõu kvalifikatsioon vajab ühtset regulatsiooni ning kutsestandardid ülevaatamist. Sotsiaalvaldkonna tööjõu kvalifikatsioonibaas algab tööturuvajadustega vastavuses olevatest õppekavadest ja koolitustest ehk kvaliteetsest täiend- ja tasemeõppest, mida täiendavad spetsiifilised koolitused kitsamale sihtrühmale. Õppekavadest ja eelkõige õpetatava sisust sõltub otseselt, milliste oskustega inimesed tööturule sisenevad ja milliseid väärtuseid nad esindavad. Õppeasutus saab olulisel määral arenevat sotsiaaltöötajat ja tema väärtushinnanguid kujundada ning õppetöö käigus ka inimestele mõtteainest anda, kas valitud eriala tema isikuomadustega kokku sobib. Õppevormid peavad soodustama kiiret ja paindlikku teadmiste ja oskuste omandamist ning ümberõpet[[37]](#footnote-39). Oluline on tagada, et ka valdkonnas tegutsevad juhid on kompetentsed, mistõttu peavad ka neile olema kehtestatud kvalifikatsiooninõuded.

Oluline on võimendada sotsiaalvaldkonna töötajate huvikaitsetegevust, sh partnerlust sektori tööjõuga seotud kitsaskohtade lahendamisel. Vähemtähtis ei ole sotsiaalvaldkonna erialade väärtustamine ühiskonnas laiemalt, mistõttu on vajalik töötada välja motivatsioonipakette ning luua toimiv töötajate tunnustamissüsteem.

Pikaajalisi reforme toetavate infosüsteemide arendamine ja jätkusuutlik rahastamine peab saama valdkonna üheks prioriteediks. Vaja on tervikvaadet andmete ühisele kasutamisele, samuti ühesugust klassifikatsiooni, ühesugust mõistmist tervise- ja sotsiaalsektori vahel. Andmevahetus tuleb korraldada inimese vaates, pidades silmas, et inimene võib vajada teenuseid mitmest valdkonnast. Seejuures eriti oluline on andmete ristkasutuse võimaldamine ja andmete ühetaoline mõistmine eelkõige tervise- ja sotsiaalsektori vahel. Kohaliku omavalitsuse sotsiaaltöötajatele peavad kättesaadavaks saama andmed riiklikest infosüsteemidest selleks, et nii inimest nõustada kui valdkonna strateegilisi arenguid planeerida. Infotehnoloogilised lahendused peavad lihtsustama andmete tõlgendamist ja loetavaks tegemist nii sotsiaaltöötajatele kui klientidele.

Kliimaeesmärkide täitmisel tuleb igakülgselt analüüsida kavandatavate meetmete sotsiaalseid ja regionaalseid mõjusid ja luua vajalikud toetusmehhanismid negatiivsete mõjude ärahoidmiseks.

# **Alaeesmärk 5~~: Sooline võrdsus, võrdsed võimalused~~ Naiste ja meeste võrdõiguslikkus ja võrdne kohtlemine**

Suurendada ühiskonnas soolist võrdsust ~~ja võrdseid võimalusi kõigile~~, st toetada liikumist olukorra poole, kus kõigil naistel ja meestel on hoolimata nende muudest tunnustest kõigis ühiskonnaelu valdkondades võrdsed õigused, kohustused, võimalused ja vastutus. Laiendada vähemusgruppide võrdset kohtlemist.

## **Olukorra kirjeldus**

**~~Sooliselt kihistunud ühiskond~~**~~, kus võim ja ressursid jagunevad kahe kõige suurema sotsiaalse grupi vahel ebavõrdselt ning eri eluvaldkondades väärtustatakse naisi ja mehi erinevalt, on takistuseks nii inimeste põhiõiguste realiseerimisele kui ka ühiskonna jätkusuutlikkusele. Sooline kihistumine takistab inimeste elukvaliteedi paranemist, majandusliku ja sotsiaalse heaolu suurenemist ja sotsiaalset sidusust~~**.** Eesti ühiskonnas on soolise ebavõrdsuse küsimused endiselt päevakorral.

~~Ajaloolis-kultuuriliselt väljakujunenud~~ **~~soosüsteem~~** ~~ning Eesti ühiskonnas~~ endiselt levinud **stereotüüpsed arusaamad meeste ja naiste kohta** ~~rollist ühiskonnaspiiravad~~võivad piirata naiste ja meeste, poiste ja tüdrukute püüdlusi, valikuid ja vabadust ning põhjustada~~vad~~, ~~taastoodavad ja süvendavad~~ naiste ja meeste sotsiaalset ning majanduslikku ebavõrdsust, sh soolist segregatsiooni haridus- ja tööalastes valikutes, palgalõhet, tasustamata kodutööde ja hoolduskoormuse ebavõrdset jaotust, soolist vägivalda, erinevusi tervise- ja riskikäitumises ning tervises ja elueas, ~~samuti eriti noorte enese- ja kehakuvandis ning enesehinnangus.~~

**Naiste ja meeste võrdset majanduslikku sõltumatus ~~tvõrdsust~~**takistav ebavõrdsus tööturul avaldub nii naiste ja meeste erineva~~te~~s ~~hõivenäitajates,~~ hõivatuses tegevus- ja ametialati kui ka töötasus. ~~Eesti naiste~~ **~~tööhõive määr~~** ~~on küll kõrge, kuid endiselt madalam kui meestel, tööturul jääb kasutamata peaaegu neljandik tööealiste naiste tööjõu potentsiaalist ja kvalifikatsioonist.Sooline hõivelõhe on suurim väikelastega naiste ja meeste seas, selle peamiseks põhjuseks on~~ **~~hoolduskoormuse ebavõrdne jaotus~~**. ~~Sooliste stereotüüpide mõjulvalitseb~~ Eestisvalitseb endiselt ulatuslik **haridusvalikute ja tööturu sooline segregatsioon**. Vaatamata peale taasiseseisvumist ~~viimastel aastatel~~ aset leidnud **soolise palgalõhe** olulisele kahanemisele (see oli 41 %) on naistekeskmised palgad meestega võrreldes jätkuvalt ~~keskmiselt~~ oluliselt madalamad. Naiste ja meeste **ebavõrdsus tööturul süvendab soolist ebavõrdsust ka teistes eluvaldkondades**. Näiteks, naiste madalamatest sissetulekutest tingitud majanduslik sõltuvus on üks teguritest, mis takistab naistel vägivaldsest paari- või muust lähisuhtest lahkumist.

Soolist ebavõrdsust ühiskonnas peegeldab ka **soolise tasakaalu ~~puudumine~~ vähesus otsustustasandil**, sh poliitikas ja muudel avaliku, samuti erasektori, otsustustasanditel.

~~Naiste ja meeste võrdse kohtlemise põhimõttega seotud~~ **~~õiguslik kaitseei ole Eestis endiselt piisav ega piisavalt tõhus.~~** ~~Soolise võrdõiguslikkuse seadusega ette nähtud õiguste kaitse tõhusust vähendab nii õigustatud (nt töötajad) kui kohustatud (nt tööandjad~~~~[[38]](#footnote-40)~~~~) osapoolte ning õigusekspertide madal teadlikkus seadusest ja selle rakendamise võimalustest, samuti asjakohaste õiguste kaitset toetavate institutsioonide (nt võrdõigusvolinik) ressursside piiratus.~~

Läbi aastate on süvenenud **sooline hariduslõhe**, mis algab juba põhikoolis poiste suurema väljalangemisega ning tipneb kõrghariduses. Kõrgkoolide lõpetajate hulgas on aastaid olnud mehi kaks korda vähem. On mitmeid erialasid, mis on täielikult feminiseerunud, eriti puudutab see sotsiaal- ja haridusteadusi. Selline olukord ei ole jätkusuutlik.

Ebavõrdsus valitseb naiste ja meeste tervisenäitajates ja keskmises elueas.

**Riigi institutsionaalne suutlikkussoolise ebavõrdsuse vähendamisega süsteemselt ja tulemuslikult tegeleda** on endiselt ebaühtlane. **Poliitikakujundajate teadmised ja arusaam** soolisest ebavõrdsusest, selle põhjustest ja tagajärgedest, soolise võrdõiguslikkuse edendamise ~~vajalikkusest ja kasust~~ võimalustest ning oma rollist ja kohustustest on piiratud ning oskused puudulikud või kesised. Samas puudub jätkusuutlik **koolitus- ja nõustamissüsteem** nende teadmiste ja oskuste parandamiseks, samuti **ühtne soolõime rakendussüsteem** ~~ja~~ **~~tõhus kontrollimehhanism~~** ~~nõuete täitmise üle~~. Soolise ebavõrdsuse struktuursete probleemide süsteemset teadmispõhist lahendamist takistab **statistika ja uuringuandmete vähesus**naiste ja meeste, sh erinevate naiste ja meeste gruppide (nt maapiirkondade naised ja mehed, vanemaealised naised ja mehed, puudega naised ja mehed, suurte perede emad ja isad jne) olukorra ning vajaduste, samuti meetmete ja tegevuste soolise mõju kohta kõigis poliitikavaldkondades.

Riigi ja kohaliku omavalitsuse asutuste suutlikkust soolise ebavõrdsuse vähendamisega tulemuslikult tegeleda ning meetmete ja tegevuste soolist mõju analüüsida aitab tagada järjepidev **koostöö erinevate nais- ja meesorganisatsioonidega.** Selleks on vajalik nende organisatsioonide huvikaitsevõimekuse suurendamine, sh strateegilise partnerluse kaudu.

Kehtiv võrdse kohtlemise seadus ei taga kõigile seadusega kaetud vähemusgruppidele ühesugust kaitset, pakkudes mõnede tunnuste alusel oluliselt laiema kaitse kui teistele. Põhiõiguste kaitse tagamiseks on oluline kindlustada tõhus kaitse diskrimineerimise eest kõigi võrdse kohtlemise seaduses kaetud tunnuste: **rahvuse (etnilise kuuluvuse), rassi, nahavärvuse, usutunnistuse või veendumuste, vanuse, puude või seksuaalse sättumuse alusel**.

Kuigi sallivus erinevate vähemuste osas on Eesti ühiskonnas kasvanud, on võrreldes teiste Euroopa Liidu riikidega **suhtumine vähemustesse pigem negatiivne** ja negatiivsed eelarvamused, stereotüübid ja hoiakud vähemusgruppidesse kuuluvate inimeste suhtes on endiselt levinud. Seetõttu on vajalik **tõsta ühiskonna teadlikkust** erinevustest kui loomulikust ja vajalikust nähtusest, mis teeb Eesti rikkamaks ja sõbralikumaks kogukonnaks.

Vähemusgruppide eneseesindus- ja huvikaitsevõimekus on sageli piiratud ja vajab organisatsioonide kaudu toetust ning võimestamist. Riik saab huvikaitsevõimekust tõsta **strateegilise partnerluse ja hea koostöö** kaudu**.**

Ligipääs füüsilisele keskkonnale, infole ja teenustele pole kõigile ühiskonnaliikmetele tagatud. Avalik ruum ja avalikud teenused ei ole disainitud kasutamiseks igas vanuses ja võimekuses kodanikule.**Seetõttu peabligipääsetavuse põhimõtte järgimine**saama avaliku ruumi ja teenuste disainimiseloomulikuks ja võõrandamatuks osaks.

## **Tegevussuunad**

Soolise võrdõiguslikkuse poliitika eesmärk on suurendada ühiskonnas soolist võrdsust ning toetada seeläbi inimkapitali arengut ning majanduse, konkurentsivõime ja heaolu kasvu Eestis, kasutades ühiskonna arengu huvides ~~võrdselt~~ nii meeste ~~ja~~ kui naiste teadmisi, oskusi ja võimeid.

Soolise võrdsuse saavutamise oluliseks eelduseks on laiem ühiskondlik ~~teadlikkus soolisest ebavõrdsusest ja selle vähendamise vajadusest~~, arusaamine soolise võrdõiguslikkuse põhimõtetest, samuti soolise võrdõiguslikkuse põhimõtete üldine väärtustamine. Erinevate spetsiifilisemate ühiskonnarühmade ja nende esindajate puhul on vajalik ~~süsteemne ja~~ järjepidev aktiveerimine ja võimestamine teadmispõhiseks soolise võrdõiguslikkuse toetamiseks ja edendamiseks. Samuti on oluline ühiskondlik ja asjakohaste sidusrühmade (sh tööandjad, haridustöötajad, õigusspetsialistid, poliitikakujundajad- ja rakendajad, otsustajad) pühendumus soolise võrdõiguslikkuse põhimõtetele.

Soolise võrdõiguslikkuse poliitika lähtub arusaamast ~~asjaolust~~,et soolisel ebavõrdsusel on eelkõige struktuursed põhjused. Samuti, et soolise võrdsuse edenemine ei ole paratamatu ega pöördumatu – vajalik on järjepidev ~~ja aktiivne~~ edendamistöö, järjepidevust ning jätkusuutlikkust tagav alussüsteem. Edukas soolise võrdõiguslikkuse poliitika eeldab paralleelselt kahe teineteist täiendava strateegilise lähenemisviisi kasutamist – spetsiifiliste, otseselt soolise ebavõrdsuse probleemide lahendamisele suunatud erimeetmete rakendamine ning soolõime, st soolise aspekti arvestamine kõigi valdkondade poliitikates.

Soolise võrdsuse saavutamise oluliseks eelduseks on laiem ühiskondlik ~~teadlikkus soolisest ebavõrdsusest ja selle vähendamise vajadusest,~~ arusaamine soolise võrdõiguslikkuse põhimõtetest, samuti nende põhimõtete üldine väärtustamine. Erinevate spetsiifilisemate ühiskonnarühmade ja nende esindajate puhul on vajalik süsteemne ja järjepidev aktiveerimine ja võimestamine teadmispõhiseks soolise võrdõiguslikkuse toetamiseks ja edendamiseks. Samuti on oluline ühiskondlik ja asjakohaste sidusrühmade (sh tööandjad, haridustöötajad, õigusspetsialistid, poliitikakujundajad- ja rakendajad, otsustajad) pühendumus soolise võrdõiguslikkuse põhimõtetele.Senisest enam vajavad soolise võrdsuse edendamise meetmete puhul tähelepanu ka soogruppide sisesed muudest tunnustest (nt elukoht, rahvus, keeleoskus, vanus, erivajadused, seksuaalne sättumus jms) sõltuvad erinevused.

Soolise võrdõiguslikkuse poliitika peamised ülesanded2023–2030 on: 1) võidelda ~~vähendada~~piiravate soostereotüüpidega, vähendamaks ~~levikut ning~~ nende negatiivset mõju naiste ja meeste elule ja otsustele; 2) toetada naiste ja meeste võrdset majanduslikku iseseisvust ~~evõrdsustumist~~, sh vähendada naiste ja meeste ~~hõive- ja~~ palgalõhet ning ameti- ja tegevusalapõhist haridusvalikute ja tööturu segregatsiooni; 3) toetada meeste ja naiste tasakaalustatud osaluse saavutamist kõigil otsustus- ja juhtimistasanditel poliitikas ning avalikus ja erasektoris; 4) ~~tõhustada soolise võrdõiguslikkuse alast õiguskaitset~~; Toeteda meeste ja naiste võrdse osaluse saavutamist kõikidel haridustasemetel 5) toetada soolise võrdõiguslikkuse edendamiseks, sh soolõimeks vajaliku võimekuse ning teadlikkuse ja oskuste paranemist siht- ja sidusrühmade seas.

Piiravate soostereotüüpide~~leviku ja nende~~ negatiivse mõju vähendamiseks naiste ja meeste igapäevaelule ning otsustele on vajalik toetada ühiskondlike hoiakute muutumist soolist võrdõiguslikkust toetavamaks. Sealhulgas suurendada ühiskonnas laiemalt, aga ka olulisemate siht- ja sidusrühmade (sh töötajad, tööandjad, (üli)õpilased, haridus- ja teadustöötajad, poliitikakujundajad, rahastamisskeemide rakendajad, otsustajad, õigusspetsialistid, tehisintellekti kasutatavate süsteemide arendajad ja kasutajad, ajakirjanikud, loov- ja turundusagentuuride töötajad) teadlikkust soolise ebavõrdsuse ilmingutest, nende põhjustest ja nendega kaasnevatest probleemidest, piiravatest soostereotüüpidest ning nende mõjust inimeste igapäevaelule ja otsustele, soolise võrdõiguslikkuse edendamise ~~vajadusest ja~~ võimalustest. Vajalik on ka soolise vägivalla ennetamisele suunatud hoiakute kujundamine, teadlikkuse tõstmine ja oskuste parandamine, ~~samuti teadlikkuse tõstmine erinevate naiselikkuste ja mehelikkuste aktsepteerimise toetamiseks ühiskonnas~~. Pikaajalise mõjuga ja jätkusuutliku lahendusena on lisaks projektipõhisele teavitustegevusele vajalik soolise võrdõiguslikkuse põhimõtte ning sellekohaste teadmiste lõimimine kõigi tasandite õppekavadesse ja -materjalidesse.

~~Soolise palgalõhe vähendamiseks[[39]](#footnote-41)tuleb jätkata selgitamata palgalõhe põhjuste väljaselgitamist~~.

Soolise palgalõhe vähendamiseks tuleb uurida , milliste tegurite mõjul on palgalõhe Eestis järjepidevalt vähenenud (nt milline on olnud naiste domineeritud kutsealadel, nagu meedikud, haridustöötajad, kultuuritöötajad, palkade tõstmise, samuti üldise alampalga tõstmise mõju) ning rakendada edukaks osutunud meetmeid ka edaspidi.

Palgalõhe juba teadaolevat laia põhjuste ringi arvestades on vajalikud meetmed muuhulgas piiravate sooliste stereotüüpide ja soolise segregatsiooni vähendamiseks hariduses ja tööturul, palkade läbipaistvuse parandamiseks ja naiste ning meeste töö-, pere- ja eraelu ühitamise võimaluste parandamiseks ning laste ja täisealiste abivajajatega seonduva hoolduskoormuse vähendamiseks ~~ja selle sooliselt võrdsema jagamise toetamiseks.Viimatimainitud meetmed aitavad kaasa ka soolise hõivelõhe vähendamisele, sh väikelaste vanemate seas.~~ Tuleb tagada peredele ja lastevanematele taskukohaste teenuste kättesaadavus töö ja pereelu paremaks ühitamiseks.

Vältida tuleb palgalõhet põlistavaid samme, nagu näiteks palkade tõstmise ja töötingimuste parandamise asemel kava värvata sotsiaal- ja meditsiinisüsteemi tööjõudu kolmandatest riikidest.

Vaja on tegelema asuda juba pikemat aega levinud naiste ja meeste hariduslõhe kaotamisega kõigil haridustasanditel, sh ebavõrdsusega kolmanda taseme hariduse omandamisel. Selleks tuleb koguda ja analüüsida teiste riikide vastavaid praktikaid ja töötada koostöös haridusteadlaste ja praktikutega välja konkreetne tegevuskava, mida koos haridusministeeriumiga ellu viia.

Haridusvalikute ja tööturu soolise segregatsiooni vähendamiseks on tööturu praegusi ja tulevikuvajadusi ning -võimalusi arvestades oluline viia ellu tegevusi loodusteaduste, tehnoloogia (sh IKT), inseneeria ja matemaatika (nn STEM erialad) ning hariduse, tervishoiu ning hoolekande (nn EHW erialad) valdkondades soolise tasakaalu parandamiseks kõigil tasanditel.

Oluline on viia ellu sihipärast regionaalpoliitikat, et tagada maapiirkondade naistele võrdsed võimalused, eelkõige võimalus hariduse omandamiseks ja töötamiseks ning töö- ja pereelu ühitamiseks vajalike teenuste kättesaadavus, samuti elektri- ja veevarustuse, transpordi- ja sideteenuste kättesaadavus.

Vaja on tõkestada soolise pensionilõhe kasv ja vähendada vanemaealiste naiste suhtelist vaesust.Tähelepanu vajab ka naiste ettevõtluse toetamine, sh maapiirkondades. ~~ning vanemaealiste soolise vaesuslõhe vähendamine, sh soolise pensionilõhe kasvu tõkestamise vajadus.~~

~~Otsustustasandil soolise tasakaalu parandamiseks on vajalik luua eeltingimused riigi- ja kohaliku omavalitsuse tasandi valitavates kogudes ja nimetatavatel positsioonidel otsuste tegemisel jätkusuutliku soolise tasakaalu saavutamiseks.~~ Oluline on toetada soolise tasakaalu edendamist ~~nii~~erakondades ~~ja poolt kuirakendada meetmeid toetavate ühiskondlike hoiakute kujundamiseks~~. Tähelepanu on vajalik pöörata ka avalikus debatis nii nais- kui meessoost ~~naissoost~~ poliitikuid ja otsustajaid tabava soospetsiifilise vaenukõne vähendamisele. Avaliku ja ärisektori otsustus- ja juhtimistasanditel soolise tasakaalu saavutamiseks on oluline luua toetavaid lahendusi, sh valikuprotsesside läbipaistvuse ja objektiivsuse suurendamiseks, naiste karjäärivõimaluste parandamiseks ning piiravate soostereotüüpide ~~leviku ja~~ mõju vähendamiseks.

Tõhusama diskrimineerimisvastase õiguskaitse tagamiseks on vajalik suurendada inimeste teadlikkust oma õigustest ja nende kaitse võimalustest. Jätkusuutlikud lahendused on vaja leida ka tööandjate seas soolise võrdõiguslikkuse alase hea teadlikkuse ning oskuste tagamiseks. Samuti on oluline ~~parandada~~ säilitada riiklike institutsioonide, sh võrdõigusvoliniku võimekus~~t~~ pakkuda inimestele soolise võrdõiguslikkuse põhimõtete rikkumise korral kiiret ja tõhusat abi. Tähelepanu on vaja pöörata ka õigusspetsialistide, sh juristide ja kohtunike teadlikkuse ja pädevuse suurendamisele aitamaks kaasa asjakohase õigusabi pakkumisele ning professionaalsetele ja eksperditeadmistel põhinevatele otsustele diskrimineerimisvaidlustes. ~~Vajalik on soolise võrdõiguslikkuse seaduses (SoVS) sätestatud nõuete täitmise üle järelevalve kehtestamise vajaduse ja võimaluste analüüsimine ning nende tuvastamisel järelevalvemehhanismi loomine.~~

Vaja on senisest tõhusamalt rakendada meetmeid sootundliku ja teadmispõhise poliitika kujundamiseks ja elluviimiseks kõigis valdkondades. Tagamaks, et soo aspekt lõimitaks, st meeste ja naiste erinevat olukorda, elukogemust, vajadusi, huve ja võimalusi arvestataks ning soolist võrdõiguslikkust edendataks riigi ja kohaliku omavalitsuse kõigi poliitika- ja tegevusvaldkondade tasandite otsustus, planeerimis- ja rakendamisprotsessides, on vajalik, et otsustajatel, poliitikakujundajatel ja -rakendajatel oleks olemas informatsioon, teadmised, oskused, (abi)vahendid ja tugi, samuti valmisolek kaasata poliitikakujundamisse asjakohaseid huvigruppe. Parandamaks soolõime kohustuste täitmist ministeeriumides ja kohalikes omavalitsustes, on oluline luua ja rakendada järjepidevust tagavad ~~jätkusuutlikud~~ ning tõhusad koordinatsiooni- ja toetusmehhanismid (sh teavitus-, nõustamis- ja koolitustegevusi hõlmavad), seire soolise mõju hindamise kvaliteedi üle ning parandada soopõhiste andmete kättesaadavust. Oluline on parandada teadlikkust ka otsustustasandil, sh poliitikute seas ning riigi- ja kohaliku omavalitsuse asutuste juhtkondades. Vajalik on tagada regulaarne soopõhise statistika kogumine, temaatiliste analüüside ~~olemasolu~~ ja regulaarsete uuringute tegemine sihtrühmades (sh töötajad ja tööandjad).

Piiratud ressursside olukorras koostöövõimaluste loomiseks ja tegevuste mõju võimendamiseks, samuti SOVsis ette nähtud huvigruppidega konsulteerimise võimaluse tagamiseks on oluline toetada ~~ka~~ erinevate meeste ja naiste gruppide huvikaitse ja soolise võrdõiguslikkuse edendamisega tegelevate kodanikuühiskonna organisatsioonide ja võrgustike tegevust, mis panustavad soolise võrdõiguslikkuse alase teabe kogumisse ja analüüsi, ~~ja~~ teadmiste loomisesse ja levitamisse ~~kogumisse~~, ~~oluliste~~ erinevate sihtgruppide teadlikkuse suurendamisse ~~ja~~ ning kes räägivad kaasa eri tasandite poliitikakujundamise protsessis ~~soolise võrdõiguslikkuse edendamisse ühiskonnas~~. ~~Vabariigi Valitsusele soolise võrdõiguslikkuse küsimustes laiapõhjalise nõu ja koostöö tagamiseks on vajalik toetada ka soolise võrdõiguslikkuse nõukogu tegevust.~~ Jätkata nõukogu kui laiapõhjalise valdkondadeülese koostöökogu tegevust.

Võrdse kohtlemise tagamiseks ja võrdsete võimaluste edendamiseks teadlikkuse suurendamise eesmärgil on vajalik vähendada diskrimineerimist ja suurendada sallivust erinevuste suhtes. ~~Oluline on arusaam, et inimestevahelised erinevused on ühiskonna tavapärane ja tervitatav osa, mis sisaldab endas erinevaid kogemusi, andeid, maailmavaateid ja elustiile, mis kõik teevad Eesti rikkamaks ja mitmekesisemaks ühiskonnaks.Mitmekesine ühiskond, kus tunnustatakse erinevusi mis oma erinevusi tunnustab,~~ **~~on atraktiivne koht elamiseks ja töötamiseks~~**~~–~~**~~eesmärk, kuhu Eesti vananeva ja kahaneva elanikkonnaga kindlasti püüdlema peaks~~**. Seetõttu on tarvis tõsta~~avatud hoiakuga~~ Oma õigustest ja nende kaitsmise võimalustest teadlike inimeste osakaalu ühiskonnas ~~ning suurendada nendeteadmisi oma õiguste kaitse võimalustest.~~Viimast mõõdetakse osakaaluga nendest Eesti elanikest, kes pöörduksid ebavõrdse kohtlemise kogemise korral võrdõigusvoliniku poole.

~~Negatiivsete hoiakute vähendamiseks ja toetuse suurendamiseks tuleb aidata avalikkusele ja huvirühmadele suunatud teavitustegevustega märgata võrdse kohtlemise seaduses nimetatud vähemusi ning suurendatakse teadlikkust inimõigustest ja võrdse kohtlemise põhimõttest.~~

Õiguste kaitse tõhustamiseks on kavandatud tegevusi neljal põhisuunal. Diskrimineerimise kaitse laiendamiseks on vajalik muuta võrdse kohtlemise seaduse kohaldamisala eesmärgiga tagada diskrimineerimise kaitse rahvuse (etnilise kuuluvuse), rassi, nahavärvuse, usutunnistuse või veendumuste, vanuse, puude või seksuaalse sättumuse alusel ühesuguselt. Ühesugune õiguste kaitse on oluline nii põhimõtteliselt kui praktiliselt, lõpetades seni säilinud õiguskaitselise hierarhia ja pakkudes vähemustele kindlustunnet ja võimalust oma õiguste kaitseks abi otsida.

Toetada tuleb vähemusgruppide eneseesindamise võimalusi oma õiguste kaitsel. Õigusabi kvaliteeti on vajalik parandada eeskätt juristidele ja õigusspetsialistidele suunatud koolitustegevuste kaudu.

Parandada tuleb võrdsete võimaluste edendamist ~~haldusaladeüleselt ning võrdsete võimaluste põhimõtetega arvestamist ning nende rakendamist~~ kõikide ministeeriumite haldusalades. Avaliku sektori institutsionaalse suutlikkuse tugevdamiseks on tarvis tegeleda valdkondlike andmekogumis- ja analüüsitegevustega ja seeläbi aidata suurendada poliitikakujundajate kompetentsi võrdse kohtlemise põhimõtetega arvestamiseks poliitikakujundamises. Eesmärk on suurendada vähemuste kohta käivatesoo jm tunnuste lõikes eristatud andmete regulaarset ja jätkusuutliku kogumist. Samuti on oluline panustada ligipääsetavuse indeksi välja töötamisse.

Vajalik on edendada mitmekesisust ettevõtetes ja organisatsioonides.Selleks tuleb jätkata mitmekesise töökoha märgise meetmete rakendamist ettevõtetes ja organisatsioonides. Samuti on vajalik jätkata koostööd mitmekesisuse kokkuleppe suunal. Mõlemad tegevused on end tõestanud hea praktikana suurendades tööandjate teadlikkust ja motivatsiooni võrdsete võimaluste edendamisel.

Võrdse kohtlemise valdkonnas on tarvis jätkataka huvikaitse tugevdamist ning koostööd kodanikuühendustega võrdsete võimaluste edendamisel. Võrdse kohtlemise küsimustega tegelevate kodanikeühenduste tugevdamine (sh toetamispõhimõtete ühtlustamine ja jätkusuutlikkuse tagamine) aitab parandada inimõiguste kaitset ja organisatsioonide võimet inimõiguste alast infot koguda ja analüüsida.

Kõigi inimeste iseseisvaks eluks ja täielikuks osalemiseks kõigis eluvaldkondades, olenemata elukohast, erivajadusest või vanusest, on vaja parandada ligipääsetavust. Seda tehakse ühelt poolt ~~eelkõige~~ ligipääsetavusnõuete täpsema reguleerimisega õigusaktides ning parema järelevalvega nõuete täitmise üle. Teiselt poolt tuleb luua toetusmeetmeid nii riigi-kui erasektorile, et aidata katta ligipääsetavusnõuetega arvestamisega seonduvaid täiendavaid kulusid. Samuti on tarvis suurendada üldist teadlikkust universaalse disaini põhimõtete kasutamise võimalustest ja eelistest, kuna ligipääsetavus on eelduseks, et kõigil inimestel on võimalik end teostada, ühiskonnaelus osaleda ja sinna panustada.

1. Eesti Statistikaamet: Statistikaamet, Sotsiaalministeeriumi arvutused,

   <https://andmed.stat.ee/et/stat/rahvastik__rahvastikunaitajad-ja-koosseis__rahvaarv-ja-rahvastiku-koosseis/RV086> [↑](#footnote-ref-3)
2. Eesti Statistikaamet: <https://www.stat.ee/et/uudised/pressiteade-2019-077> [↑](#footnote-ref-4)
3. Integreeritud rahvastiku- ja hõiveprognoos: Eesti valikud aastani 2100. A. Puur, R. Eamets, M. Piirits, M. Klesment. Riigikogu

   Toimetised 38/2018 [↑](#footnote-ref-5)
4. Eurostati andmetel vanuses 15–74 Eestis 68,7% ja Euroopa Liidus keskmiselt 60,9%. [↑](#footnote-ref-6)
5. Keskmine oodatav eluiga 2020. aastal on meestel 74 ja naistel 82 eluaastat. Statistikaamet prognoosib keskmise eluea jätkuvat kasvu. [↑](#footnote-ref-7)
6. Eesti Statistikaamet: <https://www.stat.ee/et/uudised/pressiteade-2019-105> [↑](#footnote-ref-8)
7. <https://www.sm.ee/sites/default/files/hea_ja_lpa_eesmargid.pdf> [↑](#footnote-ref-9)
8. Eesti Statistikaamet: <http://andmebaas.stat.ee/Index.aspx?DataSetCode=LES01> [↑](#footnote-ref-10)
9. OECD Employment Outlook 2020. Recenttrends in employmentprotectionlegislation. [↑](#footnote-ref-11)
10. Allikas: Eurostat [↑](#footnote-ref-12)
11. *Socialspending, OECD*: <https://data.oecd.org/socialexp/social-spending.htm> [↑](#footnote-ref-13)
12. Eurostat, <https://ec.europa.eu/eurostat/web/social-protection/data/database> [↑](#footnote-ref-14)
13. Allikas: Statistikaamet, 2020 [↑](#footnote-ref-15)
14. There are markedmismatchesbetweentheskillsworkerspossess and theskillsforwhichthereislabourdemand in Estonia: in 2016 almost 40% of Estonian workers are eitherover (14%) orunderqualified (24%) forthetaskstheyperform and morethan 36% work in a positionthatdoesnotmatchtheirfield of specializationcomparedto 17%, 19% and 32% on averageacross OECD countries. - **ImprovingtheProvision of ActiveLabour Market Policies in Estonia, 2021, OECD,** [ActiveLabour Market Policies in Estonia - OECD](https://www.oecd.org/els/emp/activelabourmarketestonia.htm) [↑](#footnote-ref-16)
15. Suhtelise vaesuse piir 2019. aastal oli 611 eurot. [↑](#footnote-ref-17)
16. Eestis hinnatakse olevat 15 000-21 000 dementsussündroomiga inimest ning AlzheimerEurope prognoosi põhjal kasvab dementsussündroomiga inimeste osakaal rahvastikust 2%ni aastaks 2025 ning 3%ni aastaks 2050. [↑](#footnote-ref-18)
17. 2020. aastal kasutas koduteenust ligikaudu 8300 inimest, kuid tegelik hinnanguline vajadus oleks 20 000 teenusekoha järele. Vajadus on ka transporditeenuse järele, samuti eluruumide kohandamise järele. Elanikkonna tegevuspiirangute ja hooldusvajaduse uuringu (2020) kohaselt vajaks täiendavaid teenuseid kuni 76 000 inimest. <https://www.sm.ee/sites/default/files/content-editors/Ministeerium_kontaktid/Uuringu_ja_analuusid/Sotsiaalvaldkond/hooldusvajaduse_uuring_som.pdf> [↑](#footnote-ref-19)
18. Allikas: Eesti Sotsiaaluuring 2019 [↑](#footnote-ref-20)
19. Maailmapanga uuring “Hoolduskoormuse vähendamine Eestis” (2017) [↑](#footnote-ref-21)
20. Allikas: Sotsiaalministeerium, s-veeb [↑](#footnote-ref-22)
21. 2018. aasta tööturul ealise diskrimineerimise uuring [↑](#footnote-ref-23)
22. 2018. aasta aktiivsena vananemise indeksi kohaselt asus Eesti 28 Euroopa Liidu liikmesriigi hulgas 21. kohal. <https://composite-indicators.jrc.ec.europa.eu/active-ageing-index/active-ageing-index/profiles/EE> [↑](#footnote-ref-24)
23. 2020. aasta seisuga tegutseb Eestis 9 eakate nõukogu. Vanemaealiste strateegilise partnerlusega soovitakse eakate nõukogude aru tõsta 16-ni 2022. aastaks. [↑](#footnote-ref-25)
24. Aastatel 2018 – 2020 viidi ellu katseprojekt, mille eesmärk oli välja töötada üle-eestiliseks rakendamiseks sobiv koostöömudel vabatahtlike kaasamiseks ja rakendamiseks hoolekande valdkonnas. Selle mudeli üle-eestiliseks rakendamiseks viiakse ellu jätkuprojekt, mis algas septembris 2021 ja kestab 26 kuud. <https://kodukant.ee/uudised/vabatahtlike-kaasamise-mudeli-rakendamine-hoolekandes/> [↑](#footnote-ref-26)
25. Allikas: statistikaamet <https://andmed.stat.ee/et/stat/majandus__infotehnoloogia__infotehnoloogia-leibkonnas/IT32/table/tableViewLayout2> [↑](#footnote-ref-27)
26. 26 Allikas: Riigikontrolli audit 2021 https://www.riigikontroll.ee/Riigikontrollipublikatsioonid/Auditiaruanded/tabid/206/Audit/2536/language/et-EE/Default.aspx [↑](#footnote-ref-28)
27. Tehnoloogiarikka hoolekande suunad annab roheline raamat „Tehnoloogiakasutuse suurendamine inimese igapäevase toimetuleku ja heaolu toetamiseks kodus“, 2020, Sotsiaalministeerium, <https://www.sm.ee/sites/default/files/news-related-files/roheline_raamat_tehnoloogiakasutuse_suurendamine_inimese_igapaevase_toimetuleku_ja_heaolu_toetamiseks_kodus.pdf> [↑](#footnote-ref-29)
28. Näiteks 2020. aasta tegevuspiirangute ja hooldusvajaduse uuringu kohaselt väitis 62% täiendavalt abivahendit või teenust vajavatest inimestest, et nad ei ole abivahendivõi teenuse saamiseks viimase 30 päeva jooksul kuhugi pöördunud. Teenustest/abivahenditest ilmajäetuse peamiste põhjustena nimetati kõige sagedamini rahalist võimetust tasuda omaosalust teenuse/abivahendi maksumusest, teadmatust, kuhu abivahendite/teenuste saamiseks pöörduda ning pikki järjekordi. [↑](#footnote-ref-30)
29. Sotsiaalministeeriumi hoolekandestatistika, 2017-2020 [↑](#footnote-ref-31)
30. Sotsiaalministeeriumi hoolekandestatistika, 2016-2020 [↑](#footnote-ref-32)
31. Sotsiaalministeeriumi arvutused, 2018; Sotsiaalministeeriumi hoolekandestatistika, 2020 [↑](#footnote-ref-33)
32. Sektori üks baasprobleeme on ka madal töötasu, mis nii 2016.a. kui ka 2021.a. OSKA raporti alusel on üks peamistest põhjustest töölt lahkumiseks. *Keskmine brutokuupalk oli Eestis 2020. aastal 1448 eurot. Sotsiaaltöö valdkonna põhikutsealadel oli keskmine palk sellest oluliselt madalam, ligi 400 eurot võrra väiksem.* [↑](#footnote-ref-34)
33. ÜRO säästva arengu eesmärgid on avaldatud: <https://sustainabledevelopment.un.org/post2015/summit> [↑](#footnote-ref-35)
34. Euroopa Liidu kliimaeesmärkide kohta leiab täpsemat teavet Keskkonnaministeeriumi veebilehelt: <https://www.envir.ee/et/ELeesmargid> [↑](#footnote-ref-36)
35. <https://www.sm.ee/sites/default/files/toidupaastmise_tegevuskava.pdf> [↑](#footnote-ref-37)
36. OSKA ekspertide hinnangul *[täpsem viide lisatakse hiljem kui OSKA raport on valmis]* [↑](#footnote-ref-38)
37. OSKA raportis on välja toodud hulk ettepanekuid nii täiend- kui tasemeõppe sisu ja korralduse parandamiseks, sh nii kutse- kui kõrghariduse vaatest. *[täpsem viide lisatakse hiljem kui OSKA raport on valmis]* [↑](#footnote-ref-39)
38. Tööandjad ei ole sageli teadlikud neile seadusest tulenevatest kohustustest või ei pea nende täitmist oluliseks. Vt Turk, P.; Anniste, K.; Masso, M.; Karu, M; Kriger, T. 2015. „Uuring soolise võrdõiguslikkuse seaduse rakendamisest ja indikaatorite väljatöötamine seaduse mõjude hindamiseks.“ Tallinn: Poliitikauuringute Keskus Praxis, veebis leitav:<https://www.sm.ee/sites/default/files/content-editors/Ministeerium_kontaktid/Uuringu_ja_analuusid/Sotsiaalvaldkond/uuringuaruanne.pdf> [↑](#footnote-ref-40)
39. Strateegias „Eesti 2035“ (eelnõu) on oskuste ja tööturu arengu üheks mõõdikuks „sooline palgalõhe“ ning eesmärgiks on seatud selle vähenemine 5%-ni aastaks 2035. [↑](#footnote-ref-41)